“Makan Apa Sahaja Demi Bayi Comel & Gebu.” Suka Minum Milo Ais Tabur Waktu Hamil, Fazura Kongsi Tip Turun Berat Badan!

Seringkali wanita khususnya ibu yang melahirkan sukar untuk mendapatkan kembali bentuk badan selepas bersalin, demikian yang dilalui selebriti terkenal, Fazura.

Jujur mengakui, proses mendapatkan berat badan ideal bagi dirinya bukan satu perkara yang mudah lebih-lebih lagi selepas bersalinkan anak sulung lebih setahun lalu.

Ketika mengandungkan cahaya mata sulungnya, Nur Fazura Sharifuddin mengakui berat badannya pernah mencecah sehingga 76 kilogram (kg).

Namun, pelakon filem Manisnya Cinta Di Cappadoccia itu tidak putus asa sebaliknya cuba mengamalkan rutin sihat demi memiliki tubuh sihat.

“Saya berusaha (menguruskan badan). Antara lain mungkin sebab sibuk kadang terlupa makan. Ada ketikanya saya bersenam cuma tidaklah macam dulu. Sebelum ini dalam seminggu dapat tiga kali bersenam. Sekarang satu atau dua minggu dapat buat sekali sahaja.

“Cuma bila ada peluang untuk ‘workout’ dalam sejam dua tu, saya akan betul-betul fokus. Selebihnya saya elakkan ambil menu berat selepas jam 6 petang,” katanya lagi.

Isteri kesayangan pelakon Fattah Amin ini juga sering menerima banyak pandangan mengenai soal pemakanan demi anak yang dikandung.

“Pada sebelah pagi, saya minum air kosong dan lemon bersama oat, kemudian tengah hari saya akan ambil hidangan berat seperti nasi dan sebagainya. Makan malam jam 6 petang dan sekiranya lapar  akan makan buah sajalah.

“Ketika hamil, saya mendengar nasihat orang luar yang minta saya makan apa sahaja demi mendapatkan bayi comel dan gebu. Minum pula Milo Ais Tabur boleh dikatakan setiap hari.

“Kata mereka makan saja, nanti lepas bersalin mesti cepat kurus. Ketika hamil, berat badan saya sekitar 76kg. Bila bersalin berat badan turun ke 65kg dan sekarang 54kg. Wanita bila bersalin perubahan berat badan itu akan berbeza-beza,” katanya lagi.

Terdahulu, Fazura teruja dan bersyukur atas kerjasama bersama Profesor Datuk Dr Che Muhaya Mohamad.

“Alhamdullillah, syukur kerana termakbulnya hasrat saya untuk berkolaborasi bersama insan yang dikasihi, Bonda Muhaya untuk koleksi telekung bersama jenama beliau, Muhayya Magical.

“Koleksi Fazura x Muhayya ini menampilkan dua koleksi, Rindu Ramadan dan Sayang Syawal yang terdiri dari pelbagai warna menarik sempena Ramadan dan musim perayaan yang bakal menjelang ,” katanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Tertinggal IC Bawa Ibu Strok, Pegawai Bank Ni Sanggup Keluar Ke Kereta Bantu Urus.

Berbuat baik adalah tuntutan agama. Berbuat baik akan memberi manfaat kepada diri sendiri dan orang sekelilling.

Allah SWT berfirman yang bermaksud:

“Jika kamu berbuat kebaikan, (maka faedah) kebaikan yang kamu lakukan adalah untuk diri kamu; dan jika kamu berbuat kejahatan, maka (kesannya yang buruk) berbalik kepada diri kamu juga.” (Surah al-Isra’, ayat 7)

Begitulah kebaikkan yang ditunjukkan oleh seorang kakitangan sebuah bank yang sanggup keluar dari bank untuk mendapatkan cap jari pesakit strok dalam kejadian di Machang Kelantan baru-baru ini.

Pemilik akaun @s.nass itu memberitahu bahawa ibunya merupakan pesakit strok namun tertinggal kad pengenalan asal di rumah yang memakan masa 2 jam perjalanan untuk pulang dan hanya mempunyai salinan saja bersamanya ketika itu.

Namun mujur pegawai bank yang bertugas baik hati untuk membantunya menyelesaikan masalahnya.

Pegawai berkenaan telah keluar dan mendapatkan ibunya di dalam kereta untuk mengambil cop jari.

“Ada IC copy je. Nak balik rumah ambil kad IC, jauh. Ambil masa 2 jam pula. Tapi dengan jasa baik budi bicara pihak bank, Alhamdulillah boleh.”

VIDEO

WARGAMAYA BERI PUJIAN

Ekoran kejadian itu, ramai warganet meluahkan rasa sebak dan memuji sikap baik yang ditunjukkan oleh kakitangan itu. Antara komen adalah seperti berikut

“Benda atas budibicara sama ada memudahkan atau menyukarkan. TAHNIAH CIMB.”

” Alhamdulillah.. Ada lagi staf bank begini rupanya.. Semoga semua staf bank begini.. Tahniah CIMB ada staf begini..”

“Bila kita bekerja kerana Allah… Allah kn lorongkn insan yg Allah sygg…pasti Allah sentiasa menguji kite semua..

“Sebak tengok video ni.”


20 Anggota Bomba Berkerja Keras Tumbangkan Lembu Sado Neelofa!

Ibadah Korban dilaksanakan adalah sebagai tanda kita bersyukur atas rezeki yang Allah telah kurniakan kepada kita. Maka tidak hairanlah bagi menyatakan rasa syukur, selebriti popular, Neelofa dan suaminya, Muhammad Haris Mohd. Ismail  atau PU Riz melaksanakan ibadah korban sempena Hari Raya Aidil Adha pada tahun ini dengan pemilihan lembu yang terbaik.

Memetik berita yang dikongsikan di Sinar Harian, lebih 20 anggota Jabatan Bomba dan Penyelamat Malaysia (JBPM) Kelantan ‘bermandi’ peluh merebahkan lembu sado seberat 1,000 kilogram (kg) milik selebriti, Neelofa untuk dikorbankan sempena sambutan Hari Raya Aidiladha di sini pada Rabu.

Pada majlis tersebut Noor Neelofa Mohd Noor bersama suaminya, Muhammad Haris Mohd Ismail atau PU Riz turut menyumbangkan seekor lagi lembu sado seberat 800kg dari baka yang sama iaitu Charolais untuk diagihkan kepada golongan asnaf.

Selain itu, sebanyak lima ekor lembu baka tempatan turut disumbangkan oleh selebriti berkenaan menerusi Pertubuhan Kasih Neelofa.

Neelofa berkata, pihaknya menyasarkan 850 orang akan menerima sumbangan daging korban tersebut.

“Daripada jumlah itu, kita akan agihkan kepada 150 anggota JBPM Kelantan dari seluruh negeri,” katanya pada Majlis Korban Perdana JBPM Kelantan dengan kerjasama Pertubuhan Kasih Neelofa.

Hadir sama, Pengarah JBPM Kelantan, Zainal Madasin.

Menurutnya, selain Kelantan ibadah korban tersebut turut berlangsung di Kedah, Perak dan Selangor.

Katanya, pada tahun ini sebanyak 15 ekor lembu disumbangkan untuk program berkenaan di kawasan terlibat.

Sumber : Sinar Harian

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


“Hanya Saya & Anak Perempuan Negatif Ketika Itu…”, Lelaki Ni Kongsi Saat Getir Hilang Dua Insan Tersayang Angkara Covid Dalam Keluarganya!

Mengetahui ada sahaja ahli keluarga atau kenalan rapat ada disahkan positif Covid-19 hati sudah resah dan gelisah apatah lagi andai dikhabarkan insan tersayang sudah pergi selamanya angkara Covid-19. Hati siapa yang tidak luluh dan sedih, dan inilah yang dirasai oleh Abdul Rahim Daim yang berkongsi kisahnya di Harian Metro baru-baru ini apabila adiknya Abdul Malik Daim, 43, meninggal dunia pada 22 Mei lalu di Pusat Kuarantin dan Rawatan Covid-19 Berisiko Rendah (PKRC) Maeps, Serdang disusuli ibu tercinta, Patimah Babu, 75, keesokkan hari di Hospital Sungai Buloh.

Lebih memeritkan ketika itu, tujuh daripada sembilan ahli keluarga lain termasuk isteri dan tiga anaknya turut disahkan positif apabila melakukan ujian saringan Covid-19, selepas anak, adik dan ibunya mengadu deman dan batuk pada hari raya ketiga.

Ketika dihubungi, Abdul Rahim berkata beliau tidak menyangka kegembiraan mereka sekeluarga menyambut Aidilfitri baru-baru ini menjadi kenangan terakhir sebelum wabak itu meragut nyawa dua insan yang tersayang.

“Bimbang melihat keadaan kesihatan anak, adik dan mak, saya tanpa berfikir panjang membawa mereka dan ahli keluarga lain melakukan ujian saringan Covid-19 dan perkara yang takuti akhirnya terjadi apabila ibu dan beberapa ahli keluarga yang lain disahkan positif apabila keputusan ujian saringan diperoleh pada malam itu.

“Hanya saya dan anak perempuan negatif ketika itu, jadi saya kemudian meminta yang positif buat persiapan untuk pergi ‘assessment’ di Pusat Penilaian Covid-19 (CAC) Stadium Melawati, Shah Alam keesokan paginya tanpa menunggu van ambulans datang ke rumah,” katanya kedengaran tenang ketika menceritakan kembali kejadian itu.

Katanya, selepas menjalani penilaian CAC di Stadium Melawati, ibunya dibawa ke Hospital Sungai Buloh selepas pernafasannya kurang baik di samping mengalami komplikasi buah pinggang dan kencing manis, manakala adiknya yang obes pula dihantar ke PKRC Maeps.

“Ahli keluarga yang lain pula diarah melakukan kuarantin di rumah,” katanya yang menetap di Puchong.

“Pada pagi Sabtu, 22 Mei saya ada telefon adik kerana dia ada minta hantarkan pakaian dan sejadah, namun panggilan saya tidak dijawab sehinggalah saya dapat panggilan supaya datang ke hospital Serdang, dan dimaklumkan adik saya telah meninggal dunia ketika dibawa ke hospital.

“Mereka cuba diselamatkan tapi gagal, kemungkinan dia dah tiada semasa di Maeps pada pukul 9.00 pagi lagi,” kongsinya sambil mengesahkan video pasukan perubatan memberikan bantuan pernafasan (CPR) kepada seorang pesakit di Maeps yang tular adalah adiknya.

Dugaan yang diterima tidak terhenti di situ sahaja apabila belum pun sempat menyelesaikan urusan dokumentasi kematian adiknya, Abdul Rahim tidak lama selepas itu menerima panggilan daripada doktor dari Hospital Sungai Buloh yang memaklumkan ibunya pula dalam keadaan tenat.

“Kami sekeluarga sempat buat panggilan video dengan mak memohon maaf atas salah silap selama membesarkan kami adik-beradik, dan itulah perbualan terakhir kami sebelum beliau disahkan meninggal dunia sekitar pukul 2.00 pagi,” katanya.

Abdul Rahim yang adalah kakitangan Media Prima Berhad berkata jenazah ibu dan adiknya dikebumikan di Tanah Perkuburan Islam USJ 22 Subang Jaya pada petang Ahad.

Ditanya mengenai punca jangkitan Covid-19 boleh berlaku dalam kalangan keluarganya, Abdul Rahim berkata beliau sendiri kurang pasti, namun tidak menafikan memang menjadi kebiasaan baginya untuk menghantar belanja, belikan lauk dan makanan ke rumah ibunya sebelum beliau ke tempat kerja.

“Perkara yang berlaku menjadi satu pengajaran yang cukup bermakna buat ahli keluarga saya.

“Sehubungan itu saya ingin berpesan kepada rakyat Malaysia, jangan kita leka dengan prosedur operasi standard (SOP) yang ditetapkan kerajaan, kita tidak ketahui dari mana Covid-19 itu berada dan kita tidak tahu siapa yang pembawanya,” katanya.


“Teknik Hafal & Kenal Huruf Ni Bagus. Pandai Ney Ney.” Guna Teknik Jari Belajar Mengaji, Cara Unik Anak Nora Danish Dipuji!

Setiap ibu bapa pasti tidak akan melepaskan peluang merakam momen anak-anak membesar, baik dalam apa jua yang dilakukan si kecil ini.

Termasuklah juga dalam hal pembelajaran.Demikian juga dengan pelakon Nora Danish yang sering memuat naik perkongsian di Instagram tentang anak lelakinya, Mohamed Neqayl Nedim.

Dalam perkongsian terbaru isteri kesayangan Bosned ini , Nora berkongsi cara anak lelakinya yang mesra dipanggiol Ney Ney belajar membaca huruf jawi menggunakan teknik jari bermula dari huruf Aliff sehingga Yaa dengan begitu fasih.

Menariknya, cara yang ditunjukkan oleh Ney Ney adalah dengan menggerakan jarinya bagi mewakili setip huruf. Nampak menarik kaedah yang dikongsikannya.

Cukup simple dan nampak comel lebih-lebih lagi dengan slang Ney Ney yang tersendiri membuatkan cara tersebut nampak unik dan lain dari yang lain.

Bukan hanya Nora, suaminya Bosned juga turut berkongsi kaletah anak lelaki mereka ini belajar.

Selain itu, Nora dan Bosned juga ada berkongsi cara anaknya yang kini berusia 3 tahun untuk membaca buku.

Dalam usia tersebut menunjukkan kepetahan Ney Ney dan bijak mengingati semua benda yang dipelajarinya.

Perkongsian suami isteri ini mendapat pujian ramai, malah yang suka mendengar slang Ney Ney ala-ala mat saleh itu.


Kurangkan Hormon Ekstrogen Penyebab Penyakit Pada Peranakan Wanita. Take Note Pesanan Dr Hamid Arshat Ni!

Justeru, bagi memastikan hal ini tidak mengundang masalah kepada sistem peranakan, seseorang wanita patut mengamalkan makanan tersebut.

Punca sebenar bagi penyakit yang berkaitan dengan peranakan wanita seperti ketumbuhan fibroid, adenomyosis dalam rahim, endometriosis, ovarian cyst, kanser rahim dan kanser payudara tidakalah diketahui .

Baka memainkan sedikit peranan, tapi punca2 sekitaran saperti kelemahan immunity, toksin, dan hormone estrogen yang berlebihan dalam tubuh badan wanita serta ketidak seimbangan antara hormone estrogen dan progesterone lebih berperanan dalam ketumbuhan tersebut

Dalam keadaan biasa, hormone Estrogen adalah sangat penting bagi fungsi edaran haid, kesuburan, kehamilan, sifat-sifat kewanitaan, kecantikkan, fungsi-fungsi seks, bentuk badan dan lain-lain.

Tindakan estrogen terhadap tisu-tisu biasanya diseimbangkan oleh hormon kedua wanita iaitu hormon Progesteron, yang hanya dikeluarkan jika wanita mengalami penetasan telur/ovulation. Banyak situasi yang menyebabka wanita tidak mengalami penetasan telur / ovulation.

Oleh itu, kekurangan hormon Progesteron boleh menyebabkan hormone Estrogen bertindak sewenang-wenangnya.

Beberapa situasi yang menyebabkan hormon Estrogen meningkat ialah kegemukan atau obesiti. Lemak- lemak yang berlebihan boleh menggalakkan pembentukan estrogen serta pengurangan Progesteron.

Selain daripada kilang telur, sumber lain bagi estrogen ialah kilang adrenal yang terletak di atas buah pinggang. Wanita – wanita yang mengalami masalah pembengkakan ovary seperti Polycystic ovaries Syndrome (PCOS) juga sering mengalami masalah hormon Estrogen yang berlebihan dan kekurangan hormone Progesteron.

Oleh itu, saya cadangkan beberapa langkah untuk mengawal tindakan atau pengaruh Estrogen agar ketumbuhan yang dinyatakan di atas dapat dikurangkan. Estrogen dibentuk dari cholesterol melalui rangkaian tindakan biokimia, dan enzim aromatase diperlukan.

Langka-langkah mengawal estrogen.

1, Kekalkan berat badan ke tahap yang sesuai mengikut kiraan BMI kerana kegemukan boleh menggalakkan penghasilan Estrogen yang berlebihan.

2.Lakukan senaman kerana senaman mempunyai pelbagai faedah di antaranya dapat mengimbangkan hormon Estrogen dan Progesteron

3.Mengawal stres. Selain boleh meningkatkan hormon cortisol/steroid, stres juga mempunyai pelbagai pengaruh yang boleh mengancam kesihatan wanita. Ia juga meningkatkan tahap Estrogen.

Oleh itu, ambillah langkah- langkah mengawal stress seperti membaca Al-Quran, solat, berzikir, berselawat ,bersenam selama 30 minit sehari, yoga dan yang paling mudah adalah dengan melakukan deep breathing exercise.

Deep breathing exercise ini boleh dilakukan di mana- mana setiap satu atau dua jam. Ini dapat menenangkan fikiran dan sekaligus dapat mengimbangkan hormon Estrogen dan Progesteron.

Pengambilan makanan yang berkhasiat.

Ada beberapa jenis makan yang bertindak mengawal tahap Estrogen iaitu:

1.Buah delima/ promegranate
Pengambilan buah delima atau mengamalkan jus delima setiap hari akan memberi pelbagai faedah kesihatan. Antaranya ialah mengawal tekanan darah, mengurangkan arterosclerosis dan juga boleh mencegah/ mengurangkan risiko sakit jantung.
Seterusnya, ia juga bertindak sebagai anti-estrogen dengan mengawal enzim yang digelar aromatase enzim yang biasanya menggalakkan peningkatan Estrogen.

2.Sayur- sayuran
Sayur- sayuran seperti brokoli, kobis, bunga kobis, sawi dan bayam mempunyai kandungan chlorophyll yang bertindak mengawal penghasilan hormone Estrogen. Ia juga mengandungi sterol yang memang bertindak mengawal pembentukan Estrogen.

3.Minyak zaitun (Extra virgin olive oil)
Minyak zaitun ini jika diamalkan setiap hari, ia boleh mengawal tahap Estrogen dalam tubuh wanita melalui satu kandungannya yang digelar lutreopin yang juga mengawal /menindas tindakan enzim aromatase (enzim yang bertanggung jawab dalam penghasilan estrogen) di mana sekaligus mengawal penghasilan hormone Estrogen yang berlebihan

4. Cendawan
Cendawan yang dikatakan boleh mencegah enzim aromatase ialah cendawan butang atau cendawan Shitake yang bukan sahaja mencegah penghasilan Estrogen, ia juga boleh mengawal kanser.

5. Biji anggur (grapeseed)
Biji anggur mengandungi pelbagai bahan resveratrol dan lain- lain polyphenol yang banyak mempengaruhi kesihatan manusia. Di antaranya ialah, mencegah penyakit jantung dan angin ahmar. Ia juga bertindak mengurangkan hormone Estrogen dalam badan wanita.

6.Chia Seed
Chia seed merupakan bahan yang berguna untuk mengurangkan tahap Estrogen dalam tubuh badan wanita. Begitu juga flexseed. Chia seed mengandungi omega 3 yang tinggi di samping vitamin – vitamin lain juga yang mempunyai faedah dalam kesihatan wanita.

7. Oat
Oat adalah makanan yang sering diambil pada waktu sarapan. Ia juga diketahui mengandungi bahan steroidal saponins untuk mencegah tindakan enzim aromatase yang seterusnya menggalakan penghasilan Estrogen.

8. Buah – buahan citrus
Buah buahan citrus seperti lemon,limau kasturi, limau bali, limau nipis di samping mangandungi vitamin C,dan anti-oksidan, ia juga mengandungi unsur anti-estrogen
Minum air limau kasturi (2 biji ), sebiji limau nipis atau sebiji lemon diperah juz ke dalam segelas air suam dan dicampur satu sudu madu. Amalkan setiap hari.

9. Bawang
Bawang banyak digunakan sebagai rencah dalam makanan kita. Di samping mengandungi bahan- bahan yang mengandungi anti-oksidan ,ia juga boleh mencegah serangan sakit jantung. Ia juga mengandungi bahan dipanggil quercetin, sejenis flavonoids yang mengurangkan tahap Estrogen dalam badan.

10. Kunyit
Kunyit mengandungi banyak khasiat Kesihatan di antaranya dapat mengurangkan hormone Estrogen dalam badan wanita. Mengamalkan kunyit/perahan air kunyit 2-3 kali seminggu dikatakan baik untuk mengimbangkan hormone Estrogen dan Progesteron

11. Algae ( spirulina/ chlorella)
Algae diketahui ada kesan mengawal pembentukan Estrigen dalam badan. Algae boleh diamalkan untuk mengimbangkan hormon wanita.

12. Makanan – makanan fermented
Makanan fermented seperti Tempe, yogart, kimchi, diketahui mempunyai pelbagai faedah dan juga berbillion bakteria baik untuk badan dan melawan bakteria yang berbahaya untuk usus kita. Ia juga mempunyai kesan anti – Estrogen

13.Minyak kelapa Dara
Minyak kelapa dara diketahui mempunyai kesan anti-Estrogen.

14. Bawang Putih
Bawang putih mempunyai pelbagai kesan untul mengawal peredaran darah dan mengurangkan risiko sakit jantung dan angin ahmar. Ia juga mempunyai kesan anti – Estrogen.

15. Daun Kuchai
Daun Kucai juga mempunyai bahan – bahan yang bertindak sebagai anti-Estrogen.

16. Berries (black berries, blackcurrant, mulberry)
Berries mengandungi bahan anti-oksidan dan juga flavonoids yang banyak faedahnya terhadap kesihatan tubuh badan wanita. Di samping itu juga ia bertindak sebagai anti-Estrogen

Ambillah langkah-langkah untuk mengimbangkan hormon serta mengurangkan tahap Estrogen dalam tubuh badan wanita agar penyakit-penyakit seperti fibroid, adenomyosis dalam rahim, endometriosis, ovarian cyst, kanser rahim dan kanser payudara dapat dikawal di samping mengambil langkah- langkah lain untuk mengawal penyakit-penyakit tersebut.


Lembutkan Hati Pasangan Dan Anak,  5 Doa Amalan Ni Jangan Ditinggalkan, Pesan Ustazah Siti Nor Bahyah

Ibu mana yang tidak rasa resah dan susah hati bila mana anak terlalu degil dan tidak mahu mendengar kata. Pening dibuatnya bila semua perkara yang disuruh tidak diendahkan anak. Keras hati.

Ditambah pula dengan suami atau isteri yang sama perangainya. Buntu bila berdepan dengan orang-orang yang disayangi semacam ini. Dek kerana sayanglah kita mahu mereka berubah.

Bukan berubah sehingga menjadi orang lain, cukuplah anak-anak dengar kata dan suami atau isteri yang mampu untuk sama-sama mencari jalan ke arah kebaikan dalam rumah tangga. Pasti tenang dan aman rumah tangga.

Pun begitu nak melembutkan hati anak dan pasangan bukanlah mudah. Selain sentiasa doakan mereka dalam setiap solat kita, doa dan amalan yang dikongsikan oleh ustazah cantik manis kita ini harus kita amalkan. Ada 5 doa dan amalan yang patut kita cuba. Jangan culas.

Tip lembutkan hati orang yang kita sayang seperti anak, suami atau isteri dan ibubapa.

1.Mulakan dengan membawa Surah Fatihah sebanyak 3 kali.

2. Kemudian lengkapkan dengan Ayat Kursi sebanyak 3 kali.

3. Sempurnakannya dengan menyebut selawat Nabi sebanyak 3 kali.

4. Usah dilupakan dengan tambahan Surah Taha ayat 1-5 dan baca surah ini sebanyak 3 kali.

5. Akhir sekali sudahkannya dengan Surah Al Fath ayat 1-5 yang dibaca sebanyak 3 kali.

Kemudian hembuskan tiga kali di atas kepala dan ubun-ubun. In shaa Allah dengan izin Allah, mujarab lembutkan hati anak-anak dan pasangan kita. Juga ibubapa kita.

Berbahagia dengan Membahagiakan Orang Lain
Bila hati anak dan pasangan lembut, barulah hidup makin terasa bahagianya. Petua yang dikongsikan oleh Ustazah kita ini adalah dengan membahagiakan orang lain terlebih dahulu dalam mencari kebahagian hidup bersama.

Sesuatu yang diberi dan tidak akan berkurang adalah KEBAHAGIAAN. Bahagiakanlah orang lain lalu engkau akan bahagia. Ada seorang sahabat yang datang menemui Nabi صلي الله عليه وسلم:

Dia mengeluhkan akan kerasnya hatinya, dia tidak merasakan kebahagiaan.

Maka jawab Nabi SAW,

“Jika engkau ingin hatimu menjadi lembut, bahagia, tenang, maka berilah makanan kepada fakir miskin dan usapkan tanganmu di kepala anak yatim.”

Orang yang paling bahagia adalah Rasulullah صلي الله عليه وسلم apabila seluruh waktunya dalam rangka untuk umatnya.

Rasulullah صلي الله عليه وسلم telah menjelaskan dalam satu hadith:

“Amal yang paling dicintai Allah سبحانه وتعالى iaitu rasa senang yang engkau masukkan ke dalam hati seorang muslim, atau engkau hilangkan rasa laparnya, atau engkau lunaskan hutang-hutangnya, atau engkau hilangkan kesulitannya.

Sungguh, aku menemani saudaraku untuk memenuhi keperluannya lebih aku sukai daripada i’tikaf di Masjid Nabawi selama sebulan.” [HR. at-Thabrani]

Maka lembutkanlah hati orang-orang yang kita sayang dan bahagiakanlah mereka yang berada di sekitar kita agar kita lebih merasakan kebahagian. Jom azam untuk sama sama perbaiki akhlak dengan mencontohi akhlak Baginda Nabi SAW.


Mata Sumayyah Berkaca, Undang Sebak Netizen

Muat naik terkini pelakon Puteri Sarah Liyana sekali lagi menarik perhatian ramai. Peminat aktres ini di media sosialnya melihat video yang dikongsi menerusi Instagram Puteri Sarah Liyana itu sebagai suatu yang meruntun jiwa .

Puteri Sarah memuatnaik video berkenaan berserta kapsyen ringkas hanya simbol hati. Begitulah kasih sayang seorang ibu. Apa jua rintangan yang datang, bangkit demi anak tersayang.

DUKA SEORANG ANAK

Apa yang membuatkan netizen meruntun jiwa apabila wajah anak perempuan Sumayyah kelihatan berkaca. Biarpun di awal video memperlihatkan wajahnya tersenyum di samping abangnya, Syaikhul, namun di akhir video sebaliknya.

Disamping pelukkan ibunya, Sumayyah cuba tersenyum namun wajahnya memberikan seribu makna. Anak yang masih kecil tidak dapat menyembunyikan kesedihan diwajahnya.

Difahamkan di video berkenaan dijalankan untuk sesi fotografi untuk mempromosikan busana raya.

Dalam pada itu, netizen meluahkan isi hati melihatkan dua beradik ini. Serta menitipkan doa buat adik beradik semoga tabah dengan ujian yang melanda kedua ibu bapanya.

NETIZEN SEBAK

Meninjau di ruangan komen, rata-rata netizen meluahkan sebak melihat video yang dikongsikan oleh Puteri Sarah.


Romantik Dengan Senyuman Cara Percuma Paling Mudah, Ramai Pasangan Lupa Nak Buat!

Masih ingat tak, ketika bercinta dulu, senyuman manis membuatkan anda terterpesona.

Malah melalui dengan senyuman akan membuatkan emosi positif baik bagi diri kita atau orang lain. Bahkan akan memunculkan rasa bahagia untuk pasangan suami isteri.

Oleh itu dalam perkahwinan digalakkan sentiasa memberi senyuman kepada pasangan tanpa mengira masa.

Begitu juga dengan perkongsian ini. Nak tahu rahsia senyuman yang dikatakan romantik!
Ikuti selanjutnya.

Romantik Percuma Dengan 5 Senyuman.

Jika mulut sukar untuk meluahkan, berikan senyum sahaja.
1. Bila si dia selesai berpakaian untuk ke luar, senyumlah. Itu tanda anda suka, anda sayang, anda memuji dia cantik atau segak tanpa berkata apa-apa. Hebat kan?
2. Bila isteri sedang atau sudah selesai masak, berikan dia senyuman tanda terima kasih dan anda menghargainya.
3. Sebelum meninggalkan pasangan. Sama ada mahu pergi kerja atau keluar ke kedai. Sebelum pintu rumah ditutup tu, lemparkan sahaja senyuman manis buat pasangan. Tinggalkan si dia dengan mood yang baik. Pasti dia tersenyum sendiri.
4. Bila pulang dari kerja, berikan senyuman yang menandakan anda bersyukur kerana telah pulang ke rumah dan anda telah meninggalkan kerja di tempat kerja. Setkan mood pulang anda itu di tahap yang baik.
5. Senyum secara rawak atau spontan kepada pasangan. Bila dia tidak memandang, berikan senyuman padanya, bercakaplah dalam hati, “hensemnya suami aku ni” atau “cantiknya isteri aku ni”. Biar dia perasan yang anda sedang tersenyum melihat dia. Kalau dia tanya kenapa, boleh jawab sebab dia hensem atau cantik, atau jawab je “takde pape”. Pasti best.
Mudah sahaja nak romantik ni. Jom mulakan dengan senyuman. Kongsikan penulisan ini supaya lebih ramai yang memberikan senyuman pada pasangan.

Sumber: Akhtar Syamir


‘Kekasih Akhirnya’, Selamat Pengantin Baru Safawi Rasid dan Syifa Melvin

Teka teki akhirnya terjawab, akhirnya ‘kekasih’ sebenar Syifa Melvin terbongkar.

Baru sahaja rangkul kejuaraan Piala Malaysia bersama pasukan JDT pada hari Sabtu yang lalu, semalam sekali lagi merupakan kemenangan kepada pemain sayap JDT ini apabila sah menjadi suami kepada influencer terkenal, Syifa Melvin dengan sekali lafaz.

Pada majlis pernikahan berkonsep dalam taman tersebut, pasangan mempelai menggayakan persalinan pengantin sedondon berona nude.

Pada majlis itu, Safawi menyerahkan sebentuk cincin sebagai mas kahwin.

Syifa atau nama sebenarnya Nur Syifa Athirah dinikahkan oleh Ustaz Khairil Nizam sambil disaksikan oleh bapa kandungnya, Amirol Melvin dan pelakon Shaheizy Sam.

Majlis ijab qabul dan resepsi yang bertemakan serba putih dan menutup aurat itu dihadiri ahli keluarga, rakan terdekat kedua belah pihak serta media.

Artikel Berkaitan

Sebelum ini hangat diperkatakan apabila tular video memaparkan satu stadium menyanyikan lagu ’selamat pengantin baru’ buat Safawi selepas tamat perlawanan separuh akhir di antara pasukan JDT dan Sabah FC.

Bukan itu sahaja, turut tersebar kad undangan resepsi yang bertarikh 3 Disember depan dimana tertera nama ibu bapa Safawi, Rasid Sulong dan Selemeh Abu Bakar di media sosial.

Untuk makluman, Syifa Melvin merupakan adik kepada Syatilla Melvin dan adik ipar kepada pelakon terkenal, Shaheizy Sam.

Artikel Berkaitan


“Pendeknya Saat Membesarkan Anak-Anak. Dulu Riuh, Kini Tinggal Kenangan.” Anak Ni Kongsi Luahan Hati Ibu. Deep!

Momen paling indah buat ibu bapa adalah melihat anak membesar di depan mata. Biar apa jua karenah dan perangai si anak, namun hati rasa gembira dan bersyukur dengan anugerah terindah dari Yang Maha Esa.

Namun, apabila anak-anak sudah besar pasti sedikit sebanyak meninggalkan kesan buat ibu bapa. Lebih-lebih lagi apabila si anak tinggal berjauhan. Sunyi dan sepi di rumah yang dahulunya riuh dengan gelak tawa.

PENDEKNYA SAAT MEMBESARKAN ANAK2

Satu ketika dulu rumah ini di penuhi oleh tawa tangis, jeritan, gaduh, lucu, gurausenda dan bagai lagi. Buku2 pensel, seluar baju berteraburan di lantai bilik. Bedak, sikat ntah ke penjuru mana. Kain selimut, bantal berteraburan d bawah meja. Maka…… kedengaran lah jeritan si emak suruh diam, kemaskan buku2 dan hantar pakaian kotor ke bilik air.

Pagi esoknya… seorang akan bertanya emak. “Mak… mana pensil saya.”. Kemudian sorang lagi brtanya… ” bedak mana makkk?” Sorang pulak akan tanya…” anak tudung saya mana mak?.
Mak segera lupakan jeritan semalam… “Tu laaa… lain kali jangan sepah barang2.”

Dan sekarang bila mak buka pintu bilik anak2…😔😔😔 ada katil yg dah kosong. Tmpt sangkut baju pun… sikit jer bajunya.

Apa yg tinggal hanyalah kesan kenangan dan bau kamu semua pada bantal, tilam, dinding dan sekitaran. Mak boleh cam mana satu bau anaknya. Tiap2 anak punyai bau istimewa masing2. Jadi… mak pun hidu udara bilik tu sedalam2nya untuk hilangkan rindu pada anak2.

Apa yg tinggal sekarang adalah memori gelak tawa tangis dan aneka perangai anak2. DAN JUGA… kehangatan badan anak2 dibawah pelukannya masa kecil dulu.

Hari ini rumah mak bersih. Kemas dan teratur.
Tapi ia seindah padang pasir yang x berpenghuni.
Buka dan tutup pintu pun sendirian. Dulu selalu jerit… suruh anakanak2 buka atau tutup.
Kamu semua dah ada dunia sendiri.
Dan mak/abah sentiasa memohon… YA ALLAHHH…peliharalah anak2 ku walau dmana jua mereka berada. Sesungguhnya kau maha pengasih lagi penyayang.

Nikmatilah waktu yg sedang dijalani sekarang kerana hari ini akan menjadi sejarah pada esok hari…

Dedicated to all parents… Kehidupan kita sekarang…untuk kawan2 yang seangkatan dan seusia.😥


Betik Muda Pulihkan Sakit Tumit,  Petua Terbaik Pulihkan Masalah Ibu Mentua.

Siapa pernah alami rasa sakit pada tumit kaki memang terasa seksa nak berjalan. Paling ketara apabila baru bangun daripada tidur. Kaki tak dapat memijak lantai dengan baik dan sudahnya jalan pun terhencot-hencot. Memang sakit.

Ubat-ubatan moden memang membantu, namun setelah ubat habis, kaki akan kembali sakit seperti sediakala. Jika mengalami sakit secara berterusan, ada baiknya anda cuba berjumpa doktor untuk rawatan lanjut. Manalah tahu anda mengalami masalah tumit serius seperti Calcaneal Spurr atau sebagainya.

Tapi anda juga boleh usahakan cara tradisional untuk mengurangkan sakit. Manalah tahu dengan izinNya, sakit akan makin berkurang. Berikut merupakan petua yang dikongsikan oleh AuntyN di blog peribadinya, auntyn.blogspot.my. Sangat membantu. Jom ikut cara yang dilakukannya.

Aku post kat sini petua ni untuk sapa-sapa yang sakit tumit tu supaya boleh amalkan. Manalah tahu kan, ada yang dah lama menderita sakit tumit tu, dah cuba macam-macam tapi tak menjadi kan. Sama-sama kita cuba dan bertawakal kepada Allah sebab Allah yang menyembuhkan. Petua ni hanyalah ikhtiar dari kita dengan ilmu yang diberi kepada sesiapa yang DIA mahu.

Petuanya adalah seperti berikut :-

1. Ambil betik muda (betul-betul muda).

2. Letak atas api dapur dan bakar hingga hangus (bakar one side, dan letak atas api, jangan di balik-balik, biar jer gitu)

3. Dah hangus sebelah, angkat dan alaskan dengan kain (beberapa lapis).

4. Letakkan kaki atas betik (Jangan sampai kaki terbakar, kalau panas tambah kain lagi).

5. Biarkan kaki atas betik sehingga betik tu suam. Alihkan kain.

6. Tekan lagi kaki sehingga betik berlubang. Dalam lubang ada air, rendamkan tumit ke air ni.

7. Siap dan lapkan kaki dengan kain kering.

Kalau ada gout atau toksin, akan terdapat lebam-lebam dekat kaki. Mungkin juga akan kena cirit-birit. Begitu kata AuntyN lagi.

Selamat mencuba!

Cara Legakan Sakit Kaki
Diantara cara lain yang boleh dilakukan untuk melegakan masalah tumit yang sakit ini adalah menjaga beberapa perkara ini. Semua ini amat membantu tumit kaki kita menjadi lebih baik. Sambil amalkan petua di atas, amalkan juga kaedah ini. Semua ini akan turut sama membantu.

1. Ketika bangun dari tidur, jangan terus berjalan sebaliknya lakukan sedikit senaman kaki. Lakukan regangan kaki dengan memusingkan kaki secara perlahan-lahan.

2. Gerakan dan senaman pada kaki membolehkan oksigen dan darah sampai pada kaki dengan baik dan sakit pun makin reda.

3. Rendam kaki dengan air suam yang diletakkan garam atau air herba.

4. Jaga kaki dengan pemakaian kasut sesuai. Keluarkanlah sedikit bajet yang besar untuk membeli kasut yang selesa dan baik untuk kaki.

5. Mulakan memijak hujung kaki dan kemudiannya barulah tumit.


Persediaan Sebelum Meninggal, Peguam Ini Kongsi Cara Sediakan Fail Faraid Peribadi.

Sejak akhir-akhir ni topik mengenai faraid mengenai perbualan hangat. Ia menjadi impak kepada pasangan suami isteri bahawa pentingnya  mengetahui tentang ilmu faraid.

Bukan hanya semata tamak harta si mati tetapi cakna tentang prosedur faraid bagi memudahkan proses pengurusan harta selepas kematian pasangan.

FAIL FARAID PERIBADI

Dalam banyak-banyak fail tu, sila sediakan terus satu fail faraid peribadi. Ini contoh fail saya.

Contoh kandungan fail ini ialah seperti berikut:

– salinan kad pengenalan isteri ibu bapa & anak-anak
– salinan surat nikah isteri-isteri
– salinan sijil lahir anak-anak
– salinan sijil mati ibu ayah
– salinan sijil mati mertua (senang nak proses kalau isteri anda meninggal lebih awal dari anda)
– polisi asal takaful
– maklumat tentang akaun bank, tabung haji, KWSP, ASB, Unit trust, saham dll
– maklumat ttg e-wallet
– maklumat ttg wang crypto
– wang kertas lama
– geran kereta
– geran rumah
– sijil pemberitahuan hak cipta
– maklumat tentang hutang

Satu aje yang belum ada iaitu SIJIL MATI SAYA.

Fail ini saya hukumkan sebagai wajib bagi seluruh penduduk Wakanda.

Semoga bermanfaat.


Tak Perlu Solekan Nak Cantik, Guna Petua Dan Tips Ini, Wanita 30an Wajib Tahu, Baru Cantik Luaran Dan Dalaman.

Fitrah wanita sukakan kecantikan luaran dan dalaman. Kecantikan membuatkan wanita mempunyai keyakinan diri.

Bayangkan jika wajah kusam dan badan mudah letih tentu membuatkan kita kurang keyakinan diri dan tidak bertenaga untuk menguruskan rumah tangga. Malah, hubungan suami isteri pun kurang intim.

Nyata, kecantikan luaran dan dalaman adalah antara aset setiap wanita. Penjagaan kecantikan wanita ini sangat perlu dititikberati terutama yang telah menginjak usia 30an.

Jadi di sini, ada list petua dan tips sesuai bagi wanita yang mementingkan kecantikan luaran dan dalaman.

Ini 3 perkara kena tahu untuk kekal awet muda luaran dan dalaman.

1.Skrub kunyit

Nak miliki kulit wajah yang mulus dan dalam masa yang sama cerah berseri.

Bahan-bahannya:

Cara membuatnya:

2.Jus buah-buahan

Minuman untuk membuang toksin dari usus. Bahan bahan yang perlu ialah halia sebesar ibu jari, sebiji  epal, lemon sebiji atau limau kasturi. Kena masukkan sikit garam dan perlukan 1/2 cawan air suam.

Cara penyediaan:

Masaukan air, epal hijau atau merah dan halia ke dalam  blender. Kisarkan. Perah air limau atau lemon  dan masukkan sekali ke dalam blender. Masukkan garam dan kisar sekali lagi.

Tuangkan ke dalam gelas. Minum. Halia akan nyahkan toksin dan baiki metabolisme. Halia ada gingerol yang  bagus untuk penghadaman, hilangkan loya, lawan flu dan selsema. Epal pula ada bantu halang diabetes, lindungi jantung, turunkan kolesterol dan 53% jauhkan strok. Ini kata The American Journal of Clinical Nutrition tahun 2020. Paling menarik ialah dalam epal ada immune boosting vitamin C. Ini seperti laporan dalam jurnal Nutrients tahun 2017.

3. Daun Sirih

Masalah keputihan dan gatal gatal dibahagian miss V. Amalan ni juga boleh naikkan seri wajah. Sesape yang nak cantik elok sangat amalkan.

Cara penyediaan:

1.Ambil daun  sireh dalam bilangan ganjil. Contoh 7 atau  11 helai. Kemudian rebus sampai  mendidih.

2.Pastu minum air sireh  yang telah dimasak tu dalam tiga teguk sambil selawat salam hati. Selebihnye masukkan ke dalam  besen besar dan campurkan  dengan air paip dalam suam suam. Ramas ramas  daun  sireh  tu  untuk keluarkan khasiat dan  pati yang dalam daun sireh. Semerbak bilik air korang wangi tau. Nak campur dengan sedikit garam  pun  boleh lagi bagus.

Keluarga: Apa yang pasti kecantikan dan wanita itu tidak dapat dipisahkan. Siapa lagi yang menjaga kecantikan kita, kalau bukan diri sendiri.


“Get Well Soon My Wife, Doakan Nissa Ye.” Air Kencing Dijangkiti Kuman, Isteri Syahmi Sazli Masuk Hospital

Pengarah dan Youtuber popular, Syahmi Sazli berkongsi berita mengenai situasi isterinya, Anissa Faizul yang menerima rawatan di KPJ Penang Specialist Hospital.

Menurut doktor, terdapat jangkitan kuman pada air kencing Annisa. Perkhabaran tersebut dikongsikanPengarah filem Mael Totey The Movie menerusi  laman Instagramnya.Tambahnya lagi, dia mendapat berita tersebut ketika sedang menjalani sesi pengambaran filem terbarunya yang berjudul 35mm.

“Mi tengah shoot filem 35mm tadi dapat berita dari doktor yang Nissa kena masuk air dan ada jangkitan kuman dalam air kencing.

“Get well soon, my wife. Doakan Nissa ye,” tulisnya.

Annisa kini  terpaksa dimasukkan air dan harus berehat buat sementara waktu di hospital.

Justeru bapa kepada seorang cahaya mata ini memohon semua pihak menitipkan doa dan diberikan kesembuhan buat isterinya.

Menerusi perkongsian di laman Instagram sebelum ini, Nissa memaklumkan dirinya kini sedang hamil anak kedua.

Untuk rekod,  Syahmi dan Nissa telah pun mendirikan rumah tangga mereka pada Februari 2018 dan dikurniakan seorang cahaya mata perempuan yang diberi nama Ainul Mardhiah.


“Isteri Bertuah Kepada Lelaki Paling Hebat.” Sempena Anniversary, Fazura Throwback Perkenalan Dengan Fattah Hingga Bergelar Suami Isteri. Sweet!

Pasangan sama cantik sama padan Fattah Amin dan Fazura sememangnya sentiasa menjadi perhatian dan juga ikutan pengikutnya.

Terbaru, pasangan ini menyambut ulang tahun perkahwinan yang pertama dan masing-masing dilihat memuat naik status mengenai anniversary di instagram masing-masing.

Isteri bertuah kepada lelaki yang hebat

Selain Fazura, Fattah turut berbuat demikian dengan memuat naik video yang dibuat khas oleh Aidid Marcello untuk pasangan ini.

“Alhamdulillah genap setahun bahtera perkahwinan ini, Ku bersyukur di pertemukan oleh Allah dengan isteri yang Paling Sempurna pandai menjaga ku, ibu bapaku, keluargaku dan semua kenalan ku, Ya Allah kau kuatkan lah bahtera perkahwinan ini semoga kami dapat terus berlayar hingga ke Syurga Firdausi Mu Ya Allah Rabbal Alamin,”ujar Fattah.

Dia juga turut memuat naik sebuah lagu berjudul Paling Sempurna. Mungkin lagu dan lirik tersebut ditujukan buat isteri tersayang yang dianggap paling sempurna buat dirinya.

Paling Sempurna
Terlerai sudah pencarian kasih
Takdir bertemu ketentuan ilahi
Dia wanita sempurna
Selama ini ku nanti
Hadir tak diduga
.
Sudah tertulis
Ditakdir bersama
Ikatan rindu menyatu kita berdua
Sungguh rasa bersyukur
Ditemukan lelaki yg paling sempurna
.
Kita memang ditakdir bersama
Hidup bahagia di istana cinta
Berjanjilah sayang
Kita hidup bersama
Hingga ke hujung nyawa..


Selalu Amal Minum Air Lemon, Elok Ketahui Cara Semai Pokoknya!

Jika kita selalu menyediakan air lemon untuk keluarga bagi tujuan penjagaan kesihatan. Apa kata, ada baiknya kita dapat menanam sendiri pokok lemon untuk lebih memudahkan diri daripada perlu membeli lemon setiap hari.

Jika belum tahu teknik menyemai biji lemon, di sini dikongsikan untuk info bersama.

Assalamualaikum
Saya nampak post tanya tentang tanam pokok lemon. Jadi saja nak share jugak. Hihi…
ni second time saya tanam jadi pokok lemon saya ni.

Buah yang saya beli, biji cuci dan jemur kering.
Kemudian saya simpan dalam bekas tertutup lapik tisu lembab. Tapi, lama jugak tau dia nak pecah benih tu. Alhamdulillah lepas 2 minggu, dah naik pucuk daunnya.

Saya pakai teknik macam dalam gambar. Apa ke nama tak tahu  lupa dah. Tengah-tengah tu kain mop tarik sampai atas. Air bawah tu air baja AB. Sbb kadang lupa nak jirus.

Alhamdulillah, sesiapa yang nak cuba boleh la try. Best of luck!!!


Tabiklah Ibu Bapa Sekolah Ni, Sanggup Korban Cuti Minggu Nak Hias Kelas Anak! Sungguh Inspirasi

Kecemerlangan anak-anak dalam pendidikan adalah matlamat utama ibu bapa. Lantaran itu, ibu bapa sanggup melakukan apa sahaja dalam memastikan anak-anak dapat persekitaran pembelajaran yang sempurna. Sebagaimana yang ditonjolkan oleh ibu bapa SK Subang Bestari 2 yang sanggup korban cuti hari minggu untuk datang hias kelas anak. Memang inspirasi cara mereka yang sepakat ini.

Menurut laporan, gps bestari bagi menarik minat murid ke sekolah, seramai 200 ibu bapa, guru dan murid Sekolah Kebangsaan (SK) Subang Bestari 2 berganding bahu membersihkan kelas dan menceriakan persekitaran.

Pengarah aktiviti yang juga Yang Dipertua (YDP) PIBG, SK Subang Bestari 2, Mohd Sani Awang berkata, aktiviti gotong-royong keceriaan kelas dan sekolah yang bermula seawal jam 8 pagi dianjurkan PIBG pada 6 Januari lalu dsertai semua ibu bapa murid sekolah itu.

“Penyertaan ibu bapa yang ramai ini merupakan satu kejayaan kepada aktiviti dijalankan dan saya ucapkan syabas kepada mereka yang sanggup berkorban cuti hari minggu.

“Persekitaran kelas yang ceria dan bersih akan memberi keselesaan dan menggambarkan kecintaan kerjasama yang tinggi dalam kalangan warga sekolah umumnya serta murid di kelas berkenaan,” katanya.

Kata beliau, keceriaan dan kebersihan kelas adalah penting bagi mewujudkan suasana kelas yang kondusif, mempunyai iklim sekolah yang ceria, tenang, selesa dan menarik minat murid belajar.

“Pakar psikologi ada mengatakan bahawa kelas yang bersih dan ceria juga boleh memberikan suntikan motivasi kepada murid. Murid akan fokus kepada pelajaran yang diajarkan kerana mereka diberikan ilmu dalam keadaan bersih dan tenang,” katanya kepada GPS Bestari.

“Program yang telah memasuki tahun kedua ini juga turut memberi hadiah kepada kelas yang paling ramai kehadiran ibu bapa murid,” katanya.

Sumber: www.gpsbestari.com


Kena Banyak Minum Air Kosong, Nak Elak Cegah Stroke. Ikuti Nasihat Dr Ni.

Minum air yang mencukupi, bukan hanya dapat mencegah dehidrasi tetapi ia juga dapat mencegah serangan stroke. Dengan meminum sekurang-kurangnya dua liter sehari air kosong, ia dapat mengimbangkan mineral dan cecair dalam tubuh. Dengan ini dapat memberi kesan kepada kelikatan darah dalam tubuh. Darah tidak menjadi terlalu pekat atau terlalu cair.

Bagi mereka yang mempunyai risiko mendapat stroke yang tinggi seperti mereka yang mempunyai tahap kolestrole jahat (LDL) yang tinggi, masalah tekanan darah tinggi dan diabetes yang tidak terkawal, saya menasihatkan agar meminum air secukupnya.

Waktu yang terbaik untuk meminum air kosong ialah sebelum tidur (sebagai persediaan untuk ‘tidak makan dan minum’ selama enam jam sepanjang tidur) dan waktu sebaik saja bangun tidur.

Selain minum air kosong, meminum air buah-buahan tanpa dibuang seratnya juga dapat membantu seseorang mencapai keseimbangan air dan mineral dalam tubuhnya kerana selain air dan mineral, antioksida yang banyak dalam buah-buahan dapat membantu mencegah serangan stroke.

TIP MESTI TAHU

Selain itu, terdapat beberapa cara bagi mencegah serangan stroke. Antaranya:

1. Melakukan Senaman Ringan

Salah satu cara terbaik untuk mencegah serangan stroke, terutamanya mereka yang berumur 45 tahun ke atas dan mempunyai penyakit kronik seperti tekanan darah tinggi dan diabetes adalah dengan cara melakukan senaman ringan seperti berjalan kaki, dan melakukan senaman regangan. lakukan sekurang-kuranganya 30 minit setiap hari bagi melancarkan perjalanan darah, memperkuatkan otot-otot jantung, dan mencegah pembentukan sumbatan dalam saluran darah.

2. Berhenti Merokok

Semua orang tahu bahawa merokok bukanlah suatu amalan yang sihat kerana ia salah faktor yang menyebabkan masalah kardiovaskular termasuk serangan stroke. Nikotine dalam asap rokok menyebabkan sumbatan dalam saluran darah dan menyebabkan darah menjadi lebih pekat.Ini menyumbangkan kepada serangan stroke.

3. Tidak Minum Alkohol

Alkohol juga mempengaruhi peredaran darah, kepekatan darah dan menyebabkan saluran darah terumbat. Ia meningkatkan risiko serangan stroke.

4. Menjaga Pemakanan

Bagi yang tidak mengamalkan pemakanan yang sihat, risiko untuk mendapat serangan stroke meningkat. Sebagai contoh, jika kita sering mengambil makanan yang tinggi karbohidrat, mengambil makanan yang mempunyai tahap natrium yang tinggi, dan tdak mengambil serat yang mencukupi. Saya juga menggalakkan pengambilan ‘minyak sihat’ seperti minyak zaitun bagi menghentikan proses keradangan dalam tubuh. Serangan stroke juga mudah berlaku pada mereka yang mempunyai berat badan yang berlebihan.

5. Cukupi Tidur Setiap Malam

Kurang tidur boleh menyebabkan masalah keradangan yang yang menyebabkan darah menjadi lebih pekat dan saluran darah tersumbat, seterusnya meningkatkan serangan stroke. Tidurlah antara 6-8 jam sehari. Jika tidak mencukupi di waktu malam, tidurlah sebentar di siang hari sebelum zohor.

Semoga bermanfaat.

Sumber: Dr Zubaidi Hj Ahmad


“Aku Yang Tua Ni Pun Tak Berani.” Baru 3 Tahun, Langsung Tak Gugup Buat Skydiving, Raih Perhatian Warganet.

Lazimnya skydiving dilakukan oleh orang dewasa. Ia merupakan aktiviti lasak yang memerlukan keberanian terutama berada di tempat yang tinggi.

Sudah pastinya aktiviti lasak ini kurang menjadi tumpuan kanak-kanak yang masih kecil. Tetapi berlainan pula dengan kisah keluarga ini yang kini trending di TikTok. Anak perempuannya yang baru berusia 3 tahun berani melakukan skydiving!

Sebagaimana yang dikongsi menerusi akaun TikTok, dengan nama AleeshaNurHuwainaa

Video yang berdurasi hanya 19 saat ini mendapat tontonan sehingga 899.5k dengan tanda suka lebih 55.9K.

“Kuturuti kemahuan mu nk jdi spidergirl.”-AleeshaNurHuwainaa

Dalam pada itu, pemilik akaun ini juga turut berkongsi lokasi aktiviti ekstrem atas permintaan netizen. Aktiviti lasak itu dilakukan di dalam bangunan yang sudah tentu memerlukan daya keberanian.

Katanya, ia terletak di Windlab, indoor skydiving, 1 utama, Damansara.

Warganet teruja melihat keberanian si cilik 3 tahun!

Melihat perkongsian itu, ramai warganet memberi pujian atas keberanian anak kecil itu. Ada juga yang mengaku tidak berani untuk melakukan aksi lasak begitu. Selain itu, ada yang mendoakan anak ini menjadi seorang yang berani apabila dewasa nanti.


Pakar Jelaskan Punca Kemerosotan Tulang & Otot, Serta Tips Pemakanan Yang Baik. Sila Take note, Rugi Kalau Tak Tahu!

Kalau sebut tentang penjagaan tulang, antara perkara pertama yang terlintas difikiran kita adalah dengan cara minum susu. Memandangkan umum mengetahui susu diakui sebagai salah satu sumber kalsium penting untuk pembinaan, perkembangan dan menguatkan tulang.

Pun begitu untuk memastikan tulang kita kekal kuat, ada baiknya kita ketahui detail mengenai punca kemerosotan tulang dan otot, serta ketahui juga tips pemakanan yang baik sebagaimana yang dikongsikan secara live di facebook Keluarga di dalam segmen Medic Keluarga yang dibawakan khas oleh Anlene baru-baru ini.

Menyentuh tentang bagaimana kemerosotan tulang dan otot boleh berlaku serta mengetahui tips pemakanan yang baik, Dr (Mr) Farid Fikri Bin Shukri, Doktor Pakar Orthopedik, General Traumatologi Dan Kecederaan Sukan dari Hospital SALAM Shah Alam bersama Puan Megawati Suzari, merupakan Pengarah Pembangunan Produk Baharu, Saintifik & Hal Ehwal Pematuhan Fonterra Brands Malaysia berkongsi info untuk manfaat semua.

Menurut Dr Farid, “Sistem muskuloskeletal tubuh kita terdiri dari tulang kerangka, otot, tulang rawan, tendon, ligamen, sendi dan tisu penghubung lain. Sistem ini memberikan bentuk dan sokongan untuk badan dan kestabilan serta kekuatan untuk bergerak bagi membolehkan kita menjalankan aktiviti harian dengan bebas

“Tulang mungkin menjadi lemah seawal usia 30-an¹. Semakin berusia, kita mungkin kehilangan kepadatan tulang sehingga 20%², rawan sendi, yang bertindak sebagai ‘kusyen’ antara sendi, mungkin merosot dengan ketara pada usia 40-an³. Kekuatan otot mungkin merosot sehingga 29%⁴ apabila usia kita meningkat.

“Kemerosotan tulang, sendi dan otot apabila usia meningkat boleh menyebabkan wujudnya beberapa keadaan seperti osteoporosis dan osteoarthritis yang boleh menjejaskan pergerakan jika kita tidak menjaga tubuh kita.  Sesetengah keadaan ini mendatangkan rasa sakit (seperti sakit lutut akibat osteoarthritis), rasa tidak selesa seperti bangun dari kerusi, mengekalkan keseimbangan tubuh dan postur semasa berjalan atau pergerakan menjadi semakin perlahan. Perlahan-lahan, mereka akan sukar bergerak secara bebas serta kualiti hidup mungkin terjejas.”

Antara Cara-cara Untuk Melambatkan Proses Kemerosotan Tulang, Sendi & Otot

Menyedari kepentingan untuk kita mengekalkan kesihatan musculoskeletal ini, Puan Megawati menyarankan untuk kita kerap bersenam dan penting juga mengambil diet yang seimbang.

Pengambilan diet seimbang, merangkumi semua kumpulan makanan termasuk susu adalah penting untuk mendapatkan nutrien penting yang diperlukan harian untuk membantu menyokong keperluan tubuh badan termasuk tulang, sendi & otot.

Contoh nutrien yang penting dalam penjagaan tulang dan otot termasuklah :

Ekstra info :

Kajian baru-baru ini mendapati bahawa orang yang mengambil 2 gelas susu ditambah dengan MFGM dan nutrien penting, berserta dengan senaman kerap mengalami penambahbaikan dalam fleksibiliti, keseimbangan dan jisim otot. Elemen tersebut adalah penting untuk menyokong pergerakan harian.

Produk Pilihan

Anlene GOLD 5X dirumus secara saintifik untuk orang dewasa yang berusia 45 tahun dan ke atas. Ia ditambah dengan MFGM Active™ & nutrien-nutrien penting. Kita semua perlu menjaga tulang, sendi dan otot yang kuat untuk kekal aktif setiap hari.

Antara nutrien dan ramuan unik yang terkandung dalam rumusan termasuklah:

¹ Buchanan JR et al. (1988) J Bone & Mineral Research. 3(5): 583-587.

² National Osteoporosis Foundation, 2009.

³ Chung (1966) Journal of the National Medical Association. 58 (2): 87 – 95.

⁴ Daly R et al. (2013) BMC Geriatrics 13:71.

⁵ Daly RM et al. (2020) The American journal of clinical nutrition, 112(2), 427–446.


Layan Makan Durian Pastikan Jangan Telan Paracetamol. Ada Bahayanya, Pastikan Ambil Tahu!

Musim durian datang lagi. Dalam keghairahan kita menikmati buah yang sangat sedap dan diminati ramai ini, terdapat beberapa perkara yang perlu kita ambil tahu sebelum makan buah ini. Ini kerana andai tersilap langkah ia akan memudaratkan kesihatan kita.

Pastinya kita ingin menikmati buah ini tanpa rasa was-was oleh itu ambil tahu tentang perkara-perkara yang dikongsi oleh pakar sebelum memakannya.

Melalui perkongsian Dr Suri Roowi di facebook milik beliau, berikut adalah info penting tentang durian yang perlu anda ambil tahu kerana dikhuatiri anda tersilap langkah dan memudaratkan diri sendiri.

APA YANG ANDA PERLU TAHU SEBELUM MAKAN DURIAN?

Justeru makanlah durian ikut kadarnya dan mengikut cara yang betul

Principal Scientist

Moga perkongsian Dr Suri Roowi ini memberi manfaat dan pencerahan buat peminat-peminat durian. Makanlah secara sederhana dan jangan berlebihan untuk kebaikan diri sendiri.


Tak Nak Salah Saiz Beli Online Untuk Kasut Anak, Buat Macam Peniaga Ni Kongsikan!

Meskipun membeli pakaian untuk anak-anak secara dalam talian bolehlah dikatakan kita sebagai ibu ni pakar dalam membuat pilihan terbaik. Sama ada dari segi pilihan fesyen, material dan saiz yang bertepatan.

Namun  bila bab membeli kasut sering kali tersalah saiz. Maklumlah anak-anak sedang membesar, saiz kasut pun berubah juga seiring dengan tumbesaran anak-anak. Itu yang kadang-kadang kecewa juga jadinya dan terus fobia untuk membuat pembelian.

Namun tahukah anda, sebenarnya kita kena selalu ukur dan check sebelum beli untuk pastikan kasut yang dibeli itu tak terlalu kecil atau terlalu besar untuk anak.

Jadi melalui perkongsian Zuk Zuhaiza yang juga merupakan penjual kasut online, berkongsi cara paling mudah dan tepat untuk mengukur kaki anak bolehlah dijadikan panduan dan rujukan.

CARA UKUR SAIZ KASUT BUDAK DENGAN TEPAT & MUDAH

1.Lukis kaki anak di atas kertas. Bubuh kaki anak atas kertas kosong dan lepas tu kita tekapkan saja.2.Ukur

Bila dah dapat lukisan tu, barulah kita ukur guna pembaris. Kat mana nak ukur?

Ambil ukuran pada jarak yang paling panjang. Tak ada tali tape guna pembaris pun boleh.

Lepas tu kita tambah 1 cm daripada ukuran tu. Jangan tambah lebih-lebih tau!

Inilah ukuran kaki anak kita yang paling tepat.

Akhir sekali, kita rujuk carta saiz ni.

Dari ukuran cm ke inci, ada ukuran saiz US, UK dan EU.

Boleh save dalam handphone terus supaya mudah nak bila nak gunakan.

Cara Alternatif

Ok satu lagi cara mudah, katalah anak jenis susah nak bagi kerjasama atau anak tak ada depan kita untuk kita ukur sekarang – boleh guna cara ni.

Caranya, ambil kasut / selipar yang anak pakai (yang muat elok) dan terus ukur jarak terpanjang.

Kalau dah ada saiz kat belakang boleh rujuk terus carta tadi macam gambar di bawah ni.

Ok mudah kan?

Semoga perkongsian ini dapat membantu anda mendapatkan saiz kasut anak yang tepat dan selesa.

Sumber : Zuk Zuhaiza


Anak Lelaki Suka Sangat Main Masak-masak. Tiada Salahnya & Pakar Dietitian Ni Senaraikan Kebaikannya!

Lazimnya bila anak-anak lelaki minatnya lebih kepada melakukan aktiviti lasak namun bila ada yang cenderung untuk masuk dapur, janganlah pula ada yang merasa ianya janggal. Pun begitu, menurut pakar dietitian Fizah ada sebabnya anak lelaki berbuat begitu dan ada kebaikannya.

Nak tahu detail pandangannya, jom baca perkongsian daripadanya.

Puan anak lelaki saya suka sangat main masak masak. Takpe ke? Risau saya dia jadi ‘lembut’ gitu.

Jawapan saya
Apa salahnya?

Pada usia ni anak anak ikut prinisp ‘Monkey see Monkey do’. Anak anak pada usia 2-7 tahun akan buat berdasarkan apa yang dilihat. Bila lihat maknya memasak setiap hari untuk keluarga dia pun nak memasak.

Bila lihat ayahnya bertukang dia pun nak bertukang. Bila lihat keluarga solat dan mengaji dia pun akan solat dan mengaji. Anak anak akan mengikut apa yang dibuat secara konsisten.

Sama juga dengan konsep kalau nak makan sihat

Ada ke mak ayah makan sayur buah setiap hari?
Ada ke mak ayah makan on time?
Ada ke mak ayah makan tanpa pegang gadget?
Ada ke mak ayah makan sekali dekat meja makan?

Tidak ada kena mengena anak lelaki jadi ‘lembut’ bila kita ajak anak menyediakan makanan bersama lagi tinggi penerimaan anak kepada makana tersebut…dan lagi banyak anak makan


Anak Suka Conteng Dinding,  Mak Ayah Jangan Marah-marah, Cuci Dengan 6 Bahan Ni Saja!

Anak-anak yang membesar memang kreatif cara mereka berfikir. Bukan hanya otak yang sedang aktif tetapi tangan dan kaki juga seiring. Aktif lagi kreatif. Menconteng adalah perkara biasa bagi si kecil yang sedang membesar.

Kalau dinding baru sahaja dicat baru dan pasang kertas dinding yang mahal, angin juga rasanya bila si kecil mula menunjukkan bakat terpendam mereka di dinding kita. Jangan mudah melatah dan marah-marah anak, sebaliknya cubalah cara ini untuk hilangkan kesan contengan ini. Tak susahpun, guna bahan di rumah sahaja.

Lemon
Lemon yang bersifat asid memang bagus untuk menanggalkan kotoran. Potong buah lemon kemudian gosokkan buah lemon pada permukaan dinding yang kotor sehingga bersih. Tidak perlu dibilas dengan air, anda hanya perlu mengelap ia menggunakan kain bersih supaya bau lemon kekal mengharumkan segenap ruang.

Ubat Gigi
Selain mampu membersih serta memutihkan gigi anda, ubat gigi juga boleh digunakan sebagai bahan untuk menanggalkan kotoran pada dinding. Ubat gigi mampu menanggalkan kotoran jenis crayon serta dakwat pen pada dinding. Calitkan sedikit ubat gigi pada kain kemudian gosokkan pada kotoran permukaan dinding. Kemudian anda perlu membilas kotoran itu dengan kain basah.

Bedak
Bedak juga mempunyai kandungan bahan kimia yang boleh digunakan untuk menanggalkan kesan kotoran pada dinding. Caranya sapukan bedak pada permukaan dinding, kemudian ambil kain bersih dan cuci kesan contengan hingga bersih.

Baking Powder
Bersihkan kotoran pada permukaan dinding menggunakan baking powder. Campur sedikit baking powder dengan air kemudian sapukan pada kotoran permukaan dinding.

Cuka
Kegunaan cuka sebenarnya amat banyak selain dijadikan sebagai bahan masakan. Untuk membersihkan kotoran dinding menggunakan cuka, anda perlu menuang cuka pada kapas bersih kemudian sapukan pada kotoran.

Losyen Kulit
Sangat mudah untuk tanggalkan kotoran pada dinding, calitkan sahaja losyen kulit pada dinding kemudian lapkan ia menggunakan kain bersih.

Alkohol
Alkohol bukan sahaja terkandung dalam minuman, malah terdapat juga dalam minyak wangi. Jadi anda semburkan sahaja minyak wangi anda pada kotoran dinding kemudian sapukan menggunakan kertas tisu.


“Tak Ada Lagi Tunggu Mummy Depan Pintu.” Didie Alias Kongsi Kesedihan Kucing Kesayangan Mati Buat Ramai Simpati!

Pelakon dan pelawak terkenal, Didie Alias berkongsi kesedihan apabila kucing kesayangannya mati akibat sakit tua.

Perkongsian tersebut dimuat naik menerusi laman instagramnya.  Didie kelihatan sugul dan menangis teresak-esak apabila terpaksa berpisah nyawa dengan kucing kesayangannya yang diberi nama Baby.

“11 Jun 2021. Perjalanan terakhir buah hati mumy (mommy) dan keluarga. 12.37 tengah hari dia (Baby) tinggalkan kami satu keluarga.

“Kucing yang baik dan sangat manja untuk kami. Banyak kenangan dengan Baby,” tulisnya.

Menurut pelakon drama Cukup Derita Itu lagi, Baby dibela sejak 13 tahun lagi. Malah, kucing ini sangat seekor  setia dan akan selalu menunggunya di depan pintu rumah setiap hari.

“Tidak ada lagi yang tunggu mumy dan daddy (suami) dekat pintu bila kami balik kerja. Tak dapat nak mandikan Baby lagi.

“Tidak ada kawan lepak bila tengah buat kerja atau sedang baca skrip. Selama 13 tahun yang sangat indah buat mumy dan daddy. Sayang Baby sampai ke syurga,” luahnya.

Perkongsian Didie itu menarik perhatian ramai,  rata-rata memintanya  bersabar dengan kehilangsn tersebut.


Bila Anak Sudah Berkahwin & Ada Kehidupan Sendiri, Jangan Sesekali Campur Tangan Dalam Rumah Tangga Mereka. Pesanan Yang Cukup Deep!

Dlam melayari bahtera rumah tangga, tidak hanya terletak pada ketua keluarga atau  suami sahaja dalam membuat keputusan. Sebaliknya isteri sama-sama memainkan peranan.

Begitu pun, dalam mengharungi hidup bersama ini pasti ada onak dan duri. Bohonglan andai kata setiap masa bahagia, perselisihan faham itu asam garam dalam rumah tangga.

Jika suami isteri tidak bergaduh, pasti ada masalah lain yang timbul. salah satunya masalah menantu dan mentua menjadi isu ‘hot’ dalam rumah tangga. Nak nak lagi bagi si ibu yang enggan  ‘melepaskan’ anak. Inilah yang menyebabkan menantu makan hati.

Sebagai mentua kena tunjukkan teladan dan comtoh yang baik, memberi nasihat dan panduan supaya rumah tangga anak kekal bahagia. Begitu juga menantu kena bijak beli jiwa mentua barulah hubungan itu dapat dieratkan.

Paling penting peranan suami sebagai ketua keluarga yang harus mempimpin ke jalan mana yang patut dilalui, bukan berdasarkan petunjuk orang lain, sebaliknya diri sendiri perlu membuat keputusan dan disusuli dengan perbincangan bersama isteri.

Fara nak share nasihat Syeikh yang sering menjadi panduan dan pegangan Fara.

1. Bila anak-anak sudah besar dan dewasa, berikan mereka ruang dan kebebasan. Kita sebagai parents hanya boleh bagi nasihat tapi bukan memaksa tak tentu pasal.

2. Jika anak-anak melakukan kesalahan atau kesilapan dalam hidup, support mereka dan biarkan mereka ambil tanggungjawab dan bangun balik, belajar dari kejatuhan diri sendiri. Dengan cara ini mereka jadi independent. Seperti ketika kecil kita biarkan anak jatuh ketika ingin berdiri dan bangun sendiri, hanya dengan cara ini mereka mampu berjalan sendiri.

3. Hidup dan pilihan anak-anak yang sudah dewasa, kita sebagai parents tak seharusnya nak tentukan apa-apa, biarlah mereka dengan haluan masing-masing. Asalkan tidak bertentangan dengan agama.

4. Bila anak sudah berkahwin dan ada kehidupan sendiri, jangan sesekali campur tangan dalam rumahtangga mereka kerana itu boleh berakhir dengan penceraian.

5. Apa yang elok bagi kita, tak semestinya elok bagi anak-anak. Apa yang berlaku pada kita, jangan dipaksakan pada zaman anak-anak. Hidup mereka biarlah mereka yang pilih. Zaman sudah berubah, cara pun sudah berubah.

6. Jangan dihimpit, jangan dipaksa, jangan main mainan emosi kerana tiada yang menderita melainkan anak-anak jua.

Moga Allah memberikan hikmah dan kebaikan kepada pasangan ini dan kesabaran untuk sembuh. Allah jualah yang menentukan segalanya untuk kita.


Cara Mengurut Kaki Sendiri. Mudah & Melegakan!

“Sakitnya kaki, rasa lenguh-lenguh pula. Mungkin sebab seharian berjalan mencari keperluan sekolah anak-anak siang tadi ni kot. Emmm….Nak minta anak urutkan, bukannya dia pandai. Sekadar sapu minyak bolehlah. Alangkah bagusnya kalau diri sendiri tahu cara mengurut. Bolehlah redakan sedikit kesakitan yang dirasa ni…”

Mungkin ini juga yang anda harapkan jika di rumah ketika itu tiada siapa yang boleh disuruh untuk mengurut kaki yang terasa lenguh. Jangan biarkan diri terus mengeluh dan menanggung kesakitan. Sebenarnya ada cara urutan kaki yang boleh anda lakukan sendiri. Teknik urutan ini telah dikongsi oleh Puan Sarifa Redzuan II melalui fbnya.

Jom hadam ilmu baikni!

Bila selalu sakit kaki, boleh urut macam ni.

3. Guna penumbuk tarik ke atas 6 kali  – teknik knuckle

4. Buat putaran ke atas 6 kali- teknik thumb circle

5. Guna ibu jari urut di tengah tapak kaki dengan laluan ke atas 6 kali – teknik thumb gliding

6. Urut bahagian tepi tapak kaki 6 kali – teknik thumb gliding

7. Urut bawah ibu jari kaki – teknik thumb gliding

8.Tekan setiap jari jari – teknik static pressure

Buat setiap malam sebelum tidur. In Sha Allah tidur pun lebih berkualiti. Bangun pagi esok kaki pun ringan ja rasa. Selamat berurut semua


Isteri Tak Perlu Terlalu Sempurna, Layan Suami Ikut Kemampuan

Namun keharmonian yang ingin dilahirkan di alam rumah tangga haruslah berbekalkan usaha dan panduan yang tepat.

Maka tanyala kepada  mana-mana wanita, pasti mereka bercita- cita untuk menjadi isteri solehah yang menjadi penyejuk hati dan mata bagi si suami.

Bagaimana pun, jika sehingga boleh menjejaskan kesihatan dan beri tekanan, maka para isteri tidak perlu menjadi terlalu sempurna. Layanlah suami mengikut kemampuan.

Perkongsian Firdaus Shakirin menjelaskan bahawa isteri harus menguruskan rumahtangga mengikut kemampuan tanpa membebankan dirinya.

Jom semak perkongsiannya


Pakai Glove Keluar Rumah Undang Bahaya, Mudah Tersebar Virus Tanpa Sengaja.  Dr. Say Jelaskan Puncanya!

Ramai beranggapan apabila nak keluar rumah sama ada ke supermarket mahupun mengisi minyak dan sebagainya kena memakai bersama sarung tangan atau glove bagi memastikan virus COVID-19 tidak melekat pada anda.

To Glove Or Not To Glove?

Pemakaian gloves pun cukup popular bila sy keluar membeli barang keperluan rumah. Persoalannya, adakah memakai gloves efektif dalam mengelakkan terkena jangkitan COVID-19? Jawapannya TIDAK, MALAH IA LEBIH BERBAHAYA. “Sebab ape pulak doc? Bile pakai gloves takdelah kulit jari kita sentuh virus tu”. Secara teorinya betul apa yg anda fikirkan tapi secara praktikalnya tidak.

Ada dua sebab. Sebab pertama, gloves ni boleh menjadi pengangkutan untuk penyebaran virus. Contohnya anda beli groceries sambil pakai gloves then dengan gloves yg sama anda bukak pintu kereta, pegang stering, singgah pam minyak kejap & akhirnya buka tombol pintu rumah sebelum anda buang gloves tu. Kalau lah ada virus pada awal2 anda beli groceries tu tak ke dari supermarket, sekarang virus tu dah ada dalam kereta anda, di pam minyak & akhirnya di rumah anda?

Sebab kedua, bila anda pakai gloves somehow anda tak akan basuh tangan dengan lebih kerap yelah sebab mesti anda fikir “selamat dah tangan aku dalam perlindungan gloves ni takyah dah aku basuh tangan” & jika membasuh tangan ini tak dapat dijadikan “habit” bayangkan apa akan berlaku sekiranya anda kehabisan gloves?

Sentuh sana sini & tak basuh tangan sebab yelah tiada “habit” itu. Sedangkan jika anda tak pakai glove, anda akan kerap mencuci tangan/ hand sanitize. Lepas beli groceries hand sanitize, lepas isi minyak hand sanitize, sebelum bukak pintu rumah hand sanitize bukankah lebih selamat? Leceh kena hand sanitize sokmo? Sebab tu lah kerajaan suruh duduk rumah!

In a nutshell amalkan nasihat WHO (World Health Organization) yg ternyata efektif, mudah & murah ni:
1) KERAP BASUH TANGAN ANDA DENGAN AIR & SABUN/ HAND SANITIZER
2) ELAKKAN DARIPADA MENYENTUH MUKA ANDA
3) JAGA JARAK ANDA DARIPADA ORANG LAIN SEKURANG-KURANGNYA 1 METER
Tambah satu lagi nasihat daripada kerajaan kita
4) DUDUK RUMAH IKUT PERINTAH

#schoolingbysay


Pasangan Kembar Siam Ahmad & Muhammad Buktikan Kejayaan Tak Datang Tanpa Usaha, Kini Sudah Miliki Kereta Sendiri

Pasangan kembar Siam, Ahmad dan Muhammad Rosli yang pernah tular pada 2001 apabila kisah mereka yang menjalani pembedahan pembahagian hati di Pusat Perubatan Universiti Malaya (PPUM) sebelum kedua-dua mereka dipisahkan dalam pembedahan di Hospital King Fahd National Guard di Riyadh, Arab Saudi, pada September 2002.

Walaupun terpaksa mengharungi kehidupan tanpa anggota badan yang sempurna, pasangan yang kini berusia 23 tahun ini dikatakan sudahpun memiliki kerjaya yang bagus dalam bidang teknologi maklumat.

Muhammad Rosli telah berjaya menggenggam segulung ijazah dalam satu istiadat konvokesyen Management & Science University (MSU) pada tahun 2021 dahulu bersama rakan-rakannya.

Kini, bekas pasangan kembar siam ini sekali lagi tular di laman TikTok, apabila dikatakan sudah berjaya memilik kereta sendiri setelah berjaya menggenggam segulung Ijazah.

Status terbaharu mereka  ini telahpun ditinggalkan oleh kenalan mereka di sebuah hantaran yang menampilkn kisah mereka.

Menjengah ke ruangan komen video yang tular itu, rata-rata yang mengenali kedua-dua individu ini sangat kagum dengan ketabahan dan kegigihan untuk berjaya meskipun menggunakan kerusi roda.

Kejayan mereka ini memberi inspirasi kepada semua bahawa kejayaan tidak datang bergolek namun, usaha tidak akan pernah mengkhianati hasil!

Oleh itu, orang ramai diharapkan dapat mengambil ikhtibar kekuatan kedua-dua bekas pasangan kembar ini berjuang sehingga berjaya.

[TIPS]


“Dalam Gak Cengkaman Dia.” Lelaki Ni  Pesan Potong Kuku Isteri Sebelum Masuk ‘Labour Room’ Buat Ramai Terhibur!

Pengalaman yang paling indah untuk para suami adalah apabila menemani isteri tercinta di dalam bilik bersalin. Saat itu antara debar, teruja dan pelbagai rasa terhimpun dalam diri.

Bukan tu je, pelbagai peristiwa lucu, mencuit hati dan macam-macam hal lagi berlaku. Malah, ada antara suami yang pengsan selepas menyaksikan isteri melahirkan anak.

Antara sebab kau kena potong kuku wife kau dulu sebelum masuk labour room. Dalam gak ah cengkaman dia. Alhamdulillah wife aku dah selamat bersalin guys! It’s a BOY!!!

Antara sebab kau kena potong kuku wife kau dulu sebelum masuk labour room. Dalam gak ah cengkaman dia 🤣

Apa lah sangat nak dibandingkan dengan sakit yg wife aku rasa. Nanti aku rajin, aku share pengalaman aku bersalin.

Aku tengok sendiri wife aku dalam labour room 24 jam contraction. Tak tido weh tengok dia. Dia pun xleh tido 😭😭😭

This is first pregnancy. Wife aku rasa semua Macam dalam Gambar tu :

1. INDUCE MASUK PILL DEKAT VAGINA (untuk cepatkan bersalin)

2. EPIDURAL (untuk tahan sakit contraction)

3. CUBAAN BERSALIN NORMAL (semua normal, bukaan dah cukup 10cm, baby kt bawah)

Aku yg dok sebelah pun menangis tak sanggup tengok wife aku mcmtu. Tak boleh tengok dia rasa sakit sorang2

Sampai aku pun ikut teran sekali 🤣

Ini gambar mak mertua aku amek dari luar.

Aku tolak wife aku masuk OT untuk pembedahan. Tuhan je tahu, mcm mana aku tahan air mata ni dari keluar mcm air paip. Takut weh. Serious! Doa mcm2 habis baca dah.


Peguam Ini Kongsi Sebab Kita Kena Bersyukur Cara Malaysia Kendalikan Covid-19 Tanpa Abaikan Kebajikan Rakyat.

Sejak Perintah Kawalan Pergerakaan dilaksanakan bermula 18 Mac 2020 sehingga kini telah memasuki fasa kedua yang akan berakhir pada 14 april ini, pelbagai usaha yang telah dilakukan oleh Kerajaan Malaysia yang diterajui oleh Perdana Menteri, Tan Sri Muhyiddin Yassin.

PKP ini telah memberi impak kepada eknomi negara apabila banyak sektor terpaksa menghentikan operasi. Ia telah mengakibatkan banyak syarikat mengalami kerugian. Ekoran itu, ramai yang kehilangan pekerjaan dan tiada pendapat sehingga ada antara segelintir rakyat Malaysia tidak mempunyai wang bagi membeli barang keperluan rumah.

Menyedari krisis ekonomi yang dihadapi oleh rakyat Malaysia, Perdana Menteri Malaysia bertindak segera dengan menyediakan Pakej Prihatin Rakyat (PRIHATIN) bernilai RM250 billion, pengeluaran i-Lestari KWSP dan terbaharu Pakej Prihatin PKS (Tambahan). Jelas, rakyat adalah keutamaan ketika kemelut wabak bahaya ini. Malah, melalui salah satu ucapan Tan Sri Muhyiddin Yassin, memastikan setiap rumah ada lauk untuk dihidangkan di atas meja. Jelas sikap prihatin beliau agar rakyat tidak merana dan kebuluran dalam tempoh PKP.

Malah cara kepimpinan kerajaan Malaysia ini turut dirasai oleh warga asing yang bekerja di sini. Begitulah yang dirasai oleh seorang pembantu rumah seorang peguam. Menerusi perkongsiannya, di Facebook, Puan Nor Zabetha berkongsi rasa hati pembantu rumahnya yang merupakan rakyat Filipina mengenai cara kerajaan Malaysia menangani covid-19 tanpa mengabaikan kebajikan rakyat Malaysia.

Ikuti perkongsiannya.

Pembantu rumah saya ini orang, Filipina. Dialah jadi kawan buat bersembang. Kadang-kadang bila saya menonton perutusan atau ada apa-apa perkembangan yang dimaklumkan kerajaan, selalu saya kongsikan dengannya.

Dia cakap untunglah jadi rakyat Malaysia sebab polis dan tentera masih baik kerana Presiden Filipina sudah umumkan, siapa ingkar perintah akan ditembak.

Keluarga Filipina kurang bekalan makanan

Di Filipina, berlaku rusuhan kerana bantuan makanan tidak sampai kepada penduduk sejak 2 minggu selepas perintah berkurung kerana Covid-19. Mereka lapar. Mereka menunjukkan bantahan dan berkumpul sehingga tercetusnya pergaduhan.

Kata Presiden Filipina, sesiapa yang ingkar arahan “Tembak mereka hingga mati, arahan saya adalah kepada polis, tentera dan pegawai di kampung. Jangan cabar kerajaan. Kau akan kalah!”

Minggu lepas, mereka perlu dapatkan bekalan ubat dari kota untuk ibunya. Sumpah, suaminya tidak berani keluar untuk ambil bekalan ubat dari kota. Katanya, jika mereka menaiki pengangkutan awam, mereka perlu melalui sekatan jalan di setiap kampung sebelum sampai ke kota.

Mereka akan diarahkan membuka kasut, dan merendamkan kaki dalam cecair seperti klorox di setiap sekatan jalan raya. Fuh! Tentera mereka juga, memang tegas. Tiada kompromi.

Katanya lagi, kerajaan ada juga hulurkan wang bantuan kepada keluarga miskin tetapi bantuan memang tidak akan sampailah pada keluarga miskin kerana pihak atasan sudah masuk poket mereka dulu. Dia kata untunglah orang Malaysia serba serbi dapat. Dilayan baik pula oleh polis dan tentera.

Filipina ini, memang miskin sehingga mereka terpaksa menjual buah pinggang untuk kelangsungan hidup. Kalau jual buah pinggang, mereka hanya dapat RM10,000 sahaja ditangan. Sepatutnya dapat lebih tinggi tetapi sudah disapu oleh agen dan suap sana sini sikit.

Dia paling takut kalau saya hendak keluar rumah. Disuruhnya saya berhati-hati, itu dan ini. Kalau balik rumah terus dia basuh barang-barang. Dicuci segala baju.

Katanya kalau saya keluar dan apa-apa berlaku, apalah nasibnya dan Nadra nanti. Dia juga takut kalau saya bawa balik kuman, sebab Nadra masih kecil, takut berjangkit. Dia juga takut terkena, katanya orang miskin macam dia pasti tidak akan dirawat rapi dan pasti mati. Itu katanya.

Orang Malaysia beruntung

Dia selalu rasa orang Malaysia ini beruntung, serba-serbi ada. Di kampungnya hendak basuh baju pun perlu pam air dengan tangan. Untunglah sistem pengairan kita bagus. Serba serbi orang Malaysia cukup.

Kadar kemiskinan di Malaysia tidak seperti Filipina. Mereka betul-betul miskin. Ada sekelompok mereka yang tinggal di atas kawasan kubur dan buat penempatan. Tidur di atas batu marmar kubur, memasak di situ, makan di situ. Disebabkan kemiskinan, juga dia terpaksa meninggalkan dua anaknya dan suami dan mencari kerja di Malaysia.

Waktu bulan pertama dia datang dulu, saya selalu lihat matanya merah baru lepas menangis. Dia cuba sembunyikan. Dia banyak termenung. Masa mula-mula video call dengan anaknya berusia 4 tahun, merajuk anaknya melihat Nadra.

Kata anaknya “Baby siapa itu? Kenapa tinggalkan saya untuk baby itu?”. Menangis anak itu berlari tidak mahu cakap dengan ibunya. Berhari-hari juga anaknya merajuk, tidak mahu bercakap dengan video call.

Dia selalu buat saya rasa bahawa bertuah jadi rakyat Malaysia. Dia hairan melihat kemeriahan masakan di rumah kita, tidak putus-putus lauknya, terutama hari raya dan puasa.

Saya selalu bergurau dengannya, Malaysia ini orang tidak akan mati kerana tak makan tetapi selalunya mati kerana makanan (penyakit). Makanlah sebanyak mana dia hendak makan.

Benarlah. Orang Malaysia amat beruntung cuma segelintir kita masih tak mahu menghargai.


“Jangan Ingat Saya Lembut Sangat… .” Tegas Cuma Tak Garang, Ini Cara Hanis Zalikha Didik Anak

Siapa yang tak kenal dengan Selebriti, Hanis Zalikha. Ada ibu-ibu muda menjadikan isteri kesayangan Hairul Azreen ini sebagai Idola terutama dalam bab mendidik anak-anak.

Terbaru ,ibu kepada dua cahaya mata ini berkongsi pengalaman anaknya, Yusuf Iskandar yang cuba menjalani ibadah puasa di bulan Ramadan tahun ini buat kali pertama.

Menurut Hanis, anak sulungnya itu berjaya berpuasa selama sehari meski usianya baru hampir mencecah usia enam tahun.

“Setakat ini dia dapat puasa sehari sahaja lah dan dia buat pun dengan rela hati.

“Mungkin sebab dia tengok saya dengan suami puasa, jadi dia pun cakap teringin nak cuba untuk puasa,” kongsinya lagi.

Dalam pada itu, Hanis dan suami sepakat untuk tidak mahu bersikap keterlaluan dalam usaha mendidik anak-anak.

Akui senang dengan sikap dua permata hatinya yang bersemangat untuk melakukan amalan kebaikan, jelas Hanis sebagai ibu dia tidak mahu terlalu memaksa.

“Sejujurnya, perkara lain macam solat dan puasa ni semua saya sebagai ibu tidak mahu terlalu memaksa

“Sebolehnya saya cuma mahu tunggu bila dia dah betul-betul bersedia untuk buat.

“Kalau orang kata cara saya didik anak tu lembut tetapi sebenarnya tidak sebab saya ni seorang yang tegas cuma tak garang.

“Bagi saya, anak ini satu amanah kan jadi memang kita kena tegas kalau nak didik anak,” katanya.

Dalam perkembangan lain, Hanis kini secara rasmi telah dilantik untuk menjadi duta rangkaian pakaian fesyen muslimah jenama Innersejuk.

Ibu kepada dua orang cahaya mata ini ketika ditemui di majlis perlantikan tersebut menzahirkan rasa syukur apabila diberi kepercayaan untuk menggalas tanggungjawab sebagai duta jenama berkenaan.

“Saya rasa berbesar hati sangat apabila dipilih untuk pegang dan galas amanat ini.

“Apa yang membuatkan saya terima tawaran ini bukan hanya kerana kadar bayaran yang akan ditawarkan semata-mata seperti dalam perjanjian.

Untuk rekod, pemilik nama sebenar Hanis Zalikha Zainal Rashid mendirikan rumah tangga bersama pelakon Hairul Azreen pada Jun 2015 dan dikurniakan dua orang cahaya mata, Yusuf Iskandar, 5 dan Alisa Aisyah, 3.


“Menangis Juga Tahu Pregnant Ke-5, Khidir Baru 2 Bulan. Yang Penting Kena Positif.” Penat Tapi Sari Yanti Selesa Urus 5 Anak Sendiri!

Dikurniakan zuriat yang ramai adalah anugerah yang cukup terindah dalam kehidupan setiap pasangan suami isteri. Selain mengeratkan kasih sayang, kehadiran anak-anak menambahkan keharmonian keluarga.

Namun, bukan mudah sebenarnya untuk seseorang ibu menguruskan anak-anak sendirian terutama jika lebih dari seorang. Macam-macam karenah dan gelagat terpaksa diharungi. Boleh naik pening kepala dibuatnya.

Demikian juga dengan pelakon kecil molek dan juga isteri kesayangan Jep Sepahtu ini. Sari Yanti yang baru melahirkan bayi kelimanya baru-baru ini berkongsi pandangan mengenai hal ini.

Akuinya, dia juga  berdepan cabaran dalam menjalani rutin harian tanpa pembantu rumah atau pengasuh anak-anak.

Tambah Sari Yanti lagi, walaupun orang nampak anak ramai macam tak cukup masa, alhamdulillah setakat ni masih mampu uruskan keluarga dengan baik.

“Dalam pantang sekarang ni pun saya tetap masak macam biasa untuk keluarga. Begitu juga bab mengemas rumah memang buat sendiri ketika tengah sarat mengandung hari tu.

“Walaupun buat ikut kemampuan itu lagi puas hati sambil dibantu oleh Jep,” kongsinya.

Sari atau nama penuhnya Sari Yanti Mohamad Nazari,  terkial-kial dalam menguruskan masa ketika berpantang apatah lagi memiliki dua lagi cahaya mata yang masih kecil.

Mula-mula tu agak terkial-kial jugalah nak menguruskan masa ketika berpantang apatah lagi masing-masing belum faham lagi. Tapi syukur semuanya dipermudahkan dan sekarang masih lagi dalam fasa nak menyesuaikan diri.

“Terkial jugak. Masih belajar lagi,” tulisnya ringkas.
Itu jawapan yang diberikan Sari tatkala berkongsi cabaran tersebut selepas menjawab beberapa soalan peminat dan pengikutnya menerusi InstaStory.

jelas Sari lagi, ketika tahu diri hamil anak kelima dan ketika itu Khidir baru usia 2 bulan, dia memang agak terkejut jugalah. Tapi mungkin Allah nak bagi rezeki dan mereka terima dengan rasa syukur.

Menjawab persoalan mengenai perancangan mengupah pengasuh, jelas pelakon berusia 37 tahun ini masih berfikir mengenai perkara tersebut. Sari kini masih dalam pantang anak ketiganya yang baru 21 hari

Dalam pada itu, sari turut menitipkan doa dan nasihat kepada wanita khususnya yang sedang cuba dan mahu mendapatkan anak supaya bersabar dan tidak berputus asa dalam berusaha mendapatkan zuriat.

“Serahlah semuanya pada Allah SWT. Jangan stress, jangan tension fikir, bila orang tanya tenang-tenang je. Minta doakan kita,” kongsinya.

Sari mendirikan rumah tangga dengan pelawak dan penyampai radio, Jep Sepahtu pada 25 Februari 2017 juga dikurniakan Dariya Inara, 3, dan Muhammad Khidir yang kini berusia 11 bulan.

Untuk rekod, Sari sebelum itu pernah mendirikan rumah tangga dan mempunyai dua anak lelaki iaitu Barr Al Aliy, 11, dan Baasit Al Haq, 10.


Langkah Pertama Yusoff Al-Qardawi Buat Aliff Teruja. Sweetnya Lihat Keluarga Bahagia Ni

Kebahagian sebuah keluarga terserlah apabila kelahiran anak sebagai penyeri yang memberikan sinar kegembiraan. Suami isteri yang berkahwin pastinya teruja melihat anak membesar depan mata.

Lebih manis, lagi apabila anak-anak telah membesar dengan perkembangan yang positif sehingga membuatkan hari anda begitu indah.

Begitulah yang dirasai kini oleh usahawan dan penyanyi Datuk Seri Aliff Syukri yang telah berkongsi momen manis apabila anak bongsunya mula melangkah buat kali pertama.

“Korang mcm mana happy x tgk anak korang pandai jalan?@yusoffalqardawi_terlajaklaris dah pandai jalan walapun baru 10bulan. Dah lama abah x excited mcm ni bila tgk anak pandai jalan…dia punya happy mcm dapat durian runtuh!! ada kawan korang muka mcm yusof tak?? cere tag kawan korang tu.”

“Dah Lama Abah Tak Excited Macam Ni..”

Langkah pertama Yusoff  di usia 10 bulan

Melihat rakaman video yang dikongsi oleh Datuk Aliff, kelihatan Yusoff  yang masih bertatih ketika melangkah, begitu teruja sambil diawasi oleh kakaknya, Qadejah El-Zehra.

Manakala, Datuk Aliff sendiri juga kelihatan turut sama teruja melihat anaknya mula bertatih.

Gelagat Yusoff juga telah mendapat ratusan komen mengenai langkah pertamanya. Yusof yang juga pernah merangkul gelaran Anugerah Cilik MeleTOP.

Untuk makluman, Datuk Aliff berkahwin dengan Shahida pada Ogos 2007, telah dikurniakan  empat cahayamata iaitu, Ammar Ahyan, 10, Qadejag El-Zahra, 8, Ibraheem Adham ,6, dan Yusoff Al-Qardawi. Pasangan ini juga mempunyai anak angkat iaitu Ameena yang kini berusia dua tahun.

Bahagia melihat keluarga ini.


“Pergi Taman Permainan Atau Ke Kebun Pun Bercuti.” Barulah Rezeki Melimpah Ruah, Deep Perkongsian Doktor Ini


Mudahnya Tanam Sayur Kaedah Hidropnik Guna Bekas Air Mineral. Lelaki Ni Kongsikan Tip Elak Serangga Perosak!

Kita biasa dengan tanaman hidroponik kan terutama bagi mereka yang gemar bercucuk tanam tapi tak punya tanah yang luas.

Di sini sy share cara sy buat hidroponik menggunakan botol air mineral 1.5 liter.

Utk media tanaman tu sy gunakan sabut kelapa ye sebab sabut kelapa dia dpt menyerap air dgn baik.

Sy mengamalkan semburan racun organik iaitu neem oil + sunlight pencuci pinggan + cuka kayu…alhamdulillah bebas drp serangga spt belalang & siput babi. Kekerapan semburan adalah seminggu skali atau 2 kali seminggu.

Semoga bermanfaat sama² kita bercucuk tanam di rumah yaaa. Makan sayur yg sihat dari rumah 🙂

Bahan-bahan

Botol air mineral

Kain Flanel

Spray Tin warna Hitam

Biji benih

Cara membuat:

2. Ini bahagian utk takung air baja. Sy cat hitam utk mengelak pertumbuhan lumut.

3. Buat lubang pada penutup botol. Masukkan sumbu. Sy guna kain flanel sbg sumbu.

4. Cara nak buat lubang pada takung air baja. Pastikan buat lubang sekeiling botol sama paras dgn penutup botol spt gambar di atas.

5. Dah siap

Tengok banyak akarnya keluar.


‘Nak Makan Sayur Apa, Petik Je Tepi Rumah.’ Wow Hebatnya Perkongsian Wanita Ni!

Nak makan sayur apa. Petik je tepi rumah. Fresh tanpa racun perosak.

Melihat posting Nadia di Kelab Kaki Deko dengan berkongsi gambar tanaman yang subur di laman rumah mengundang rasa cukup teruja.

Lalu kami hubungi dan apabila diajukan  pertanyaan kenapa memilih tanam sayur berbanding bunga-bungaan, ni jawabnya.

Saya pilih menanam sayur berbanding bunga kerana saya rasa puas bila dapat makan hasil tanaman sendiri.. Bunga tak boleh makan.

Rasa berbaloi dan boleh jimatkan duit belanja dapur.. Selain tu, kebersihan dan kesegaran sayur tu buatkan kita tak rasa ragu-ragu bila nak masak dan makan..

Family yg lain turut jaga laman ni. ABAH! Orang paling rajin jaga semua pokok sayur ni. Dia suka menanam. Bila dah dapat hasil, lagi bersemangat nak menanam juga.

Sayur ni semua untuk makan sendiri je. Bagi saudara mara.Bagi jiran tetangga.Tak jual pun. Kalau orang nak saya bagi je.

Bagaimana saya dapatkan benih?

Ya, saya beli dekat pasaraya je.
Ada dekat mydin, cowboy, homepro.
Majoriti beli dekat sini jee.

Bercerita tentang rutin harian penjagaan laman sayurnya. Nadia tidak lokek berkongsi tipnya.

RAJIN BELEK! Tu rahsia dia. Rajin tengok, rajin belek, rajin cakap dengan dia. InsyaAllah, cepat membesar dan menjadi. Pokok pun hidupan jugak. Kena belai, kena sembang-sembang. Tu bagi saya la.

BAJA! Yang ni wajib. Saya guna Baja tahi ayam + Baja organik je. Yg ni saya beli dekat pasar tani. Kedai nursery pun ada jugak baja ni.

AIR BAWANG PUTIH! Ni antara petua dan rahsia nak elakkan pokok kena serangan. Rajin sembur air bawang putih waktu pagi. Serangga memang tak berani nak dekat. So pokok pun akan lebih sihat dan menjadi.


Amalan Rasulullah Yang Suami Isteri Perlu Buat, Jika Mahu Hubungan Makin Bahagia Dan Mesra.

Untuk membina sebuah keluarga umpama membina sebuah rumah. Jika asasnya kuat, maka kukuhlah rumah tersebut. Jadi, asasnya adalah hubungan suami isteri yang bahagia. Ikuti amalan Rasululullah ini moga kita dapat membina sebuah hubungan hingga ke jannah.

1 Suka Memberi Hadiah

Ha, yang ini mesti kaum hawa paling gembira untuk tahu. Ya, sebagai seorang suami anda harus peka dan tahu mengambil hati isteri. Jangan asyik bagi alasan “I tak tahu jadi lelaki romantik”. Kalau tak tahu, BELAJAR.

Jangan asyik isteri je yang perlu jaga anda secara keseluruhan. Cukuplah dia telah mengandung dan melahirkan zuriat untuk anda, cukuplah dia dah menjaga makan dan minum anda selama mana anda telah berkahwin dengannya selama ini, cukuplah dia telah melayan anda meskipun sedang penat tanpa menghiraukan kebajikan diri sendiri kerana suami pun turut memainkan peranan penting dalam membina kebahagiaan dalam sesebuah rumah tangga. Barulah wujud keadilan 🙂

Nabi s.a.w bersabda: “Hendaklah kamu saling memberi hadiah , nescaya kamu akan saling mencintai.”
(HR. Al-Bukhari )

Tak perlu yang mahal-mahal, ikut pada kemampuan. Belikan dia sekuntum bunga mahupun bungkuskan makanan kegemarannya sahaja pun sudah amat bererti buat si penerima. Yang hawa pun jangan lupa memberi okay?

2 Suka Memuji

Kita semua suka dipuji. Bagaimana marah pun seseorang itu tetapi kalau dipuji, pasti hatinya akan sejuk serta-merta.

Nabi gemar memuji isterinya dan baginda juga suka menggunakan bahasa-bahasa yang romantis apabila berkomunikasi dengan isterinya. Contohnya nama panggilan yang sering digunakan oleh nabi terhadap isterinya Aisyah r.a adalah “Aish” yang bermaksud ‘Hidup’ atau “Humairah” yang bermaksud ‘Yang berpipi kemerah-merahan’.

3  Saling Membantu Pasangan

Bukankah sebelum berkahwin anda telah berjanji dengan pasangan bahawa anda sanggup bersusah dan bersenang dengannya? Jadi apabila salah seorang dari anda susah, pasangan yang satunya harus tampil membantu. Tidak kisah remeh mana sekalipun kesusahan itu, anda mesti bantu untuk ringankan beban pasangan.

Diriwayatkan juga daripada Aisyah r.a, katanya: Aku pernah melihat baginda Rasul s.a.w menaungi aku dari terik matahari dengan kain serban baginda sendiri, kerana pada ketika itu aku sedang asyik menonton orang-orang Habsyah sedang membuat pertunjukan di masjid, akhirnya aku merasa jemu melihat permainan tersebut.
(Riwayat Bukhari dan Muslim)

4 Peruntukan Masa Dengan Pasangan

Hanya berdua okay? Kalau dah beranak-pinak tu mintalah tolong sesiapa jagakan anak sebentar. Bawa pasangan pergi bersiar-siar, ambil angin, kongsi kegembiraan dan rasakan nikmat bahagia itu bersama. Jangan jadikan anak-anak sebagai alasan untuk tidak mempunyai waktu bersama pasangan.

Menurut riwayat lain pula, dikatakan bahawa Aisyah pernah memberitahu: “Tiba-tiba muncul beberapa orang berkulit hitam dan membuat pertunjukan di hadapan baginda Rasul s.a.w pada hari raya. Lalu baginda Rasul s.a.w mengajak aku pergi menonton pertunjukkan itu. Maka aku dibiarkan baginda Rasul menonton dari atas bahunya sehingga aku merasa puas”.

5 Amalkan Sentuhan

Sudah sah sebagai suami isteri, jadi tiada apa yang bisa menghalang anda dari ‘melebih-lebih’ dengan pasangan. Rajin-rajinkanlah mengucup atau memeluk atau bersentuhan dengan cara apa pun bersama pasangan.

Dari Aisyah r.a: “Rasulullah s.a.w biasa meletakkan kepalanya dipangkuanku walaupun aku sedang haid, kemudian baginda membaca Al-Quran..”
(Hadith Riwayat: Abdurrazaq)
Dari Hafsah, puteri Umar r.a: “Sesungguhnya Rasulullah s.a.w biasa mencium isterinya sekalipun sedang berpuasa…”
(Hadith Riwayat: Ahmad)

Nabi s.a.w bersabda, “Sesungguhnya seorang suami melihat isterinya (dengan kasih sayang) dan isterinya pun melihatnya (dengan kasih sayang pula), maka Allah s.w.t melihat kedua-duanya dengan pandangan kasih sayang. Dan apabila suami memegang telapak tangan isterinya, maka dosa-dosa mereka keluar dari celah jari-jari tangan mereka”.
(Riwayat Rafi’I dari Abu Sa’id)

Diriwayatkan juga, daripada Aisyah, dia berkata… “Sesungguhnya Rasulullah s.a.w mengeluarkan kepalanya ke tempatku saat baginda di masjid, lalu aku menyisirkannya dan selama beriktikaf baginda tidak masuk rumah, kecuali kerana suatu keperluan”.
(Riwayat Bukhari dan Muslim)

Diriwayatkan daripada Aisyah r.a, katanya: “Pada satu hari ketika aku sedang datang bulan, lalu aku minum dari gelas baginda Rasul s.a.w. Apabila baginda Rasul s.a.w melihat perbuatanku tersebut, maka baginda pun meminum air yang ada di gelas itu betul-betul di tempat mulutku meminum dari gelas tersebut. Bahkan ketika aku datang bulan dan dalam keadaan berkeringat, aku pernah memberikan gelas pada baginda Rasul s.a.w kemudian baginda minum darinya betul-betul dari tempat aku minum pada gelas tersebut”.
(Riwayat Muslim)

Moga keluarga yang kita bina ini kekal sehingga till jannah.

Sumber: www.wanista.com


Biasakan Cucu Dengan Latihan Ketenteraan. Datuk Ni Memang Bukan Biasa-biasa!

Peribahasa ke mana tumpahnya kuah, kalau tidak ke nasi, maksudnya begitu mendalam bagi keluarga bekas komando Abdul Halim Mat Ludin, 61 ini.

Darah perwira dan cintakan negara yang ada dalam dirinya  terlihat mengalir di dalam jiwa cucunya Muhammad Haziq Muhammad Hariq,6.

Menurut laporan yang dikongsikan Bernama tentang kisah yang cukup luar biasa ini, benarlah melentur buluh itu biarlah dari rebungnya.Demikian yang diperaktikkan oleh datuk kepada cucunya itu.

Menurutnya, “Kita nak latih masa dia budak. Bila dah tua, 7, 8 tahun.. masa tu dah tak jadi.”

“Dari umur dia kecil lagi saya sudah terapkan minat dia terhadap tentera, saya belikan alat-alat senjata mainan, dan saya letakkan pada tubuhnya ketika dia tidur, supaya minat dia timbul.

“Setiap kali lepas mandi, lepas menyusu ibunya dan bila-bila masa saja, saya akan letak senapang itu.”

“Kemudian bila dia sudah besar sikit saya mula latih dia, tiap-tiap hari saya bagi latihan berdasarkan latihan yang saya terima semasa di kem dahulu, termasuk jalan lasak, kedudukan menembak, berenang, memanjat tali, masuk hutan dan lain-lain lagi.”

Jahitkan Baju Celoreng

Selain itu, Abdul Halim juga menjahit sendiri baju celoreng untuk cucunya, yang dipakai setiap kali melakukan semua latihan tersebut.

Menjelas lanjut, beliau berharap dengan semua latihan tersebut, akan membolehkan Muhammad Haziq membesar dengan penuh disiplin dan memiliki ketahanan mental serta fizikal yang tinggi.

“Saya juga berharap dia dapat mengikuti jejak langkah saya masuk komando dan dia dapat ambil alih tempat saya suatu hari nanti.”

Didoakan semoga suatu hari nanti apa yang diusahakan oleh datuk dan cucu ini menjadi kenyataan….Amin.


“Hari Paling Tak Sanggup Hadap, Berat Hati Nak Lepaskan.” Pembantu Rumah Balik Kampung Bikin Anak & Isteri Fad Bocey Sedih

2 tahun melaksanakan tugasnya sebagai pembantu rumah di kediaman fad Bocey, kini tiba masanya untuk dia pulang ke kampung halaman.

Namun, berpisah dengan orang yang kita sayangi bukanlah semudah yang diungkapkan dengan kata-kata. Sementelah hari-hari dilalui bersama, segala suka duka dikongsi.

Walaupun tak punya pertalian darah, hanyalah sekadar majikan dan pekerja, namun layanan baik wanita ini terhadap anak-anak kepada pelawak terkenal ini membuatkan dirinya disayangi. Tidak hairanlah andai dia cukup disayangi dek anak-anak dan isteri majikannya.

isteri Fad Bocey berkongsi luahan rasa mengenai kepulangan bibiknya itu ke kampung halaman baru-baru ini.

“Hari yang paling tak sanggup nak hadap .berat sgt .semalam Alhamdulillah selesai urusan imegresen dengan mudahnya .Allah tu sebaik baik perancang .

“Harini 30hb bibik fly .beratnya hati tu nak lepaskan .tpi dia pun ada keluarga .dia la teman gaduh ,dia la teman nk borak ,dia la teman kalau daddy ada kerja malam .2 tahun lebih panjang bgi kami sekeluarga .banyak yg bibik bantu .

“Kalau dengar kisah dia sgt sedih .cuma doa Allah kirimkan bibik kekuatan dan sentiasa dlm lindungan Allah swt .tanya la dia mcm mana garangnya seorang nur syahirah .tapi sayangnya kami ke bibik tu mcm keluarga sendiri .

“Dugaan besar bibik masa first PKP ,mak dia meninggal .kami hanya dpt video call sepanjang pengebumian .dia menangis sebab dia ckp sy tk sempat nak bagi mak sy rasa uang gaji saya .pedih hilang ibu .

“Terima kasih bibik utk 2 tahun stgh dengan kami .banyak kenangan kita sama2 .moga ada rezeki kamu balik ke malaysia .doakan perjalanan bibik selamat sampai ❤

Perkongsian Syeera membuatkan ramai tersentuh hati dan berkongsi pengalaman yang sama serta mendoakan semoga dipermudahkan segala urusan buat pembantu rumah tersebut.


Isteri Berpantang 3 Bulan Di Kampung, Suami Buat ‘Surprise’ Makeover Rumah. Memang Rare!

“Bang, cuba tengokkan dapur belakang ni boleh buat macam mana?” si suami panggil daddy datang ke belakang rumah untuk bincang buat makeover.
Suprise makeover!
Sebab masa buat makeover ini isterinya di kampung selama 3 bulan kerana melahirkan dan berpantang anak pertama.
Bermula dari kerja dapur sebab isterinya memang suka memasak, akhirnya satu rumah sekali bertukar rupa.
Bukaan tingkap yang besar dan tidak dibuka kerana aurat dengan jiran, baik kita tutupkan saja dan hanya buat lubang udara.
Nah, tengoklah kejadian selepas makeover

.

.

Ini bukan siapkan bilik pantang/bilik baby tapi siapkan satu rumah sekali!
Bertuah betul si isteri
Encik suami yang nak buat suprise untuk isteri yang dicintai nanti boleh panggil kami datang makeover satu rumah sekali.

.

Memang menangis isteri masa melangkah masuk rumah. Siap undur balik sambil dukung baby takut tersilap rumah.


“Nak Beli Yang Elok Duit Tak Ramai.” Patutlah Dipuji, Lelaki Ni DIY Rak & Meja TV Guna Paip PVC Jer. Memang Kreatif!


“Perniagaan Yang Dibina Ini Bukan Untuk Mengumpul Kesenangan Milik Saya Seorang…” Aliff Syukri Sumbangkan RM1.2 Juta, Raikan Asnaf. Inspirasi!

Mengalir air mata melihat kebaikkan yang ditunjukkan oleh usahawan kosmetik ini, Dato’ Sri Aliff Syukri . Biarlah ada kata ia umpama perbuatan yang ditunjuk-tunjuk. Namun, kebaikkan itulah yang memberi sinar kegembiraan buat pendudik kampung di sekitar  Kampung Sungai Nibong Selangor, kampung arwah ayahnya yang meninggal dunia baru-baru ini.

Malah melalui paparan muat naik video ini,  beliau memaparkan agigan sumbangan zakat perniagaannya bernilai RM1.2 juta yang diperolehi daripada perniagaan miliknya AS Legacy HQ.

Bukan kumpul untuk kesenangan milik seorang

“Perniagaan yg dibina ini bukan semata-mata utk mengumpul kesenangan milik sy seorang.. Sy telah miliki segalanya dan sebahagian drpd harta kesenangan ini akan sy berikan kpd mereka yg memerlukan.”

Mereka yang kurang berkemampuan juga turut gembira

“Doakan mereka yg kurang berkemampuan ini juga gembira di bulan mulia ini.. dan sesiapa yg mendoakan kebaikan saya.. saya juga turut mendoakan kalian.”

Raikan 1000 asnaf di kampung arwah ayah

Isteri Aliff Syukri hiba

“Sedih saya sampai menangis betapa bersyukurnya saya walau kadang ditimpa dugaan.. masih byk lagi insan yg lebih hebat ujiannya…”

Rata-rata netizen melahirkan rasa kagum melihat cara AlifF Syukri santuni golongan asnaf.  Sungguh inspirasi cara Dato!


Idea Unik, Ibu Ni Siap Lukis Tangan Atas Pintu Untuk Cantikkan Rumah. Memang Nampak Wow!

Wanita dan bunga seakan tidak dapat dipisahkan, begitu juga bagi wanita ini dalam mencipta gaya dekorasi dikediamannya. Apa yang lebih menarik, semua itu dihasilkan sendiri olehnya. Sekali gus memberi gaya dekorasi kediaman buat keluarga ini lebih unik dan menarik.

Untuk itu, ayuh kita dekati wanita ini yang dikenali sebagai Puan Noorliza Abu Bakar.

Ini adalah hasil kerjatangan saya dari A hingga Z..buat special untuk decoration rumah saya sahaja tidak untuk berniaga..buat dalam rumah je tak ada bengkel atau workshop..lepas memotong kayu vakum terus.

Saya suka perabut yang nampak buruk (rustik) tapi baru..saya hasilkan sendiri dengan kebolehan saya..saya ubah warna asal pinewood jadi seperti ini…

Suami hanya bantu menggantungkannya bersama pembantunya. Mungkin ada yang tak tahu nama pintu ni..inilah BARN DOOR sesuai untuk laluan perantaraan ruang yang tidak berpintu. Dan ini ialah pintu untuk bilik persalinan / pakaian bilik saya.

Sebenarnya idea ini datang sebab pernah tengok dalam cerita klasik Inggeris dan saya bertanya suami nama pintu ni…sebab suami saya bekerja banyak berurusan dengan Interior Designer.

Buat kerana minat

Jangka masa dalam sebulan sebab saya sibuk menjahit dan melukis. Ikutkan betul-betul bagi tumpuan seminggu boleh siap.

Bila ditanya tentang kos, jujur saya katakan saya tak berapa pasti. Ini memandangkan saya menggunakan kayu yang telah diguna pakai. Saya bersihkan dan ketam balik. Kemudian  saya lukis mengikut kreativiti sendiri. Bab melukis ini, bolehlah untuk diri sendiri dan bukannya saya lakukan sepenuh masa sekadar mengisi masa yang terluang.

Setiap kali hasil seni saya siap sepenuhnya, suami sukakannya.  Malah dia sendiri tidak menyangka saya boleh buat pintu macam ni. Anak-anak pun seronok tengok saya bertukang.

Di sini turut dikongsikan beberapa lagi hasil kerja tanggannya untuk memberi idea dan inspirasi kepada wanita yang lain dalam menghasilkan sendiri lukisan untuk mencantikkan kediaman.

sumber : Noorlizah Abu Bakar Adnimhmhi via Kami Suka Deko Deko


Isteri Terkejut & Terharu Dapat Hadiah Kereta Dari Suami Sempena Kelahiran Anak Ke-4. Sweetnya!

Banyak cara untuk menghargai pengorbanan seorang wanita bergelar isteri yang sanggup bertarung nyawa untuk melahirkan zuriat. Ada suami yang memberikan bunga dan pelbagai lagi hadiah.

Bagi yang berkemampuan mungkin dari segi harta benda adalah antara hadiah yang boleh diberikan. Walaupun tidak diminta, namun pemberian itu sedikit sebanyak membuatkan sang isteri tersenyum lebar.

Satu video tular beberapa hari yang lalu apabila seorang wanita dihadiahkan sebuah kereta oleh suaminya. Nik Noor Azila Binti Hamzah yang baru sahaja melahirkan cahaya mata keempat terkejut dan teruja pabila suami nya menghadiahkan sebuah kereta pada nya.

Video Tersebut dimuat naik oleh Elle Kereta Recond Kuantan. Di dalam perkongsian tersebut turut menyatakan  si suami menghadiahkan sebuah kereta Estima kepada Isteri sempena Kelahiran Cahaya mata ke-4.

“Satu penghargaan Yg besar buat kami di TJM CARS KUANTAN bila dapat menjadi sebahagian daripada sejarah dan momen indah keluarga
Pelanggan kami sendiri… ??

Tersentuh…
Alhamdulillah.. terima kasih …

Malah, rata-rata netizen yang menonton video tersebut berkongsi rasa gembira dan memuji sikap suami wanita ini seorang yang romantis.

Jom Lihat Video Dibawah :

Tahniah pada Nik Noor Azila sekeluarga dan semoga hubungan ini kekal sehingga akhir hayat.

Sumber : Elle Kereta Recond Kuantan


DIY Bekas Tanaman Boleh Siram Air Sendiri, Barulah Senang Hati Nak Balik Kampung!

Kalau balik kampung atau pun hendak bercuti panjang, satu yang menjadi hal adalah bila memikirkan tanaman kita dibiarkan tidak bersiram. Risau tanaman layu dan mati gara-gara tidak disiram air.

Banyak manfaatnya untuk kita dan paling penting tanaman kita masih dapat bekalan air secukupnya untuk tempoh yang lama. Jom cuba.

DIY Dari Bekas Serba Guna
Musim cuaca panas ni kadang-kadang bila kita terlupa siram habis layu pokok sayur kita. Nah cuba buat ni. Cuba buat satu dulu kalau menjadi baru buat banyak-banyak tau.

PERINGATAN :
Untuk memastikan tanaman yang hendak dimakan ini fully organic, bila nak buat DIY ini gunalah bekas terbuang yang diisi bahan makanan, bukan tong cat ke apa ke. Paip PVC tu pun gunalah yang kaler putih (untuk saliran air dirumah). Jangan guna PVC untuk
elektrikal.

Bahan-Bahan :
Bekas sesuai bersaiz 38′ – korang gunalah apa-apa bekas yang sesuai dengan saiz yang dicadangkan

4″ paip saliran beralun yang berlubang

1-1/2″ paip PVC

Tanah

Caranya:

2. Potong drainage ni ikut saiz bekas yang korang gunakan. Kalau tak faham tengok gambar sampai habis dulu.

3. Bila dah potong ikut bekas, potong pula hujung dia tu ikut saiz paip pvc tadi.

4. Potong ikut saiz paip pvc.

5. Ni contoh bekas yang digunakan.

6. Tebuk lubang untuk tujuan over-flow. Ukuran 4″ dari bawah.

7. Ngam tak.

8. Potong paip PVC ikut ketinggian bekas. Pandai-pandailah korang. Jangan sampai terjulur keluar nanti tak cantik tapi mesti melebihi ketinggian tanah. Dah ukur, potonglah.

10. Masa untuk susun dan pasang.

11. Susun barang tu macam dalam gambar. Masukkan tanah dan semai benih.

12. Dah siap.

13. Penuhkan air dalam tiub PVC tadi sehingga air melimpah keluar dari lubang overflow yang ditebuk pada bekas tadi.

14. Semoga berjaya.